“Qaçqınkom” ləğv ediləcək, yoxsa... - GƏLİŞMƏ » XalqXeber.Az | Son xeberler Azerbaycan xeberleri\nXalqXeber.Az » Aktual » “Qaçqınkom” ləğv ediləcək, yoxsa... - GƏLİŞMƏ\nAzərbaycan Ordusunun bir aydan artıq müddətdə apardığı Vətən müharibəsi və əldə olunan misilsiz zəfərləri böyük qələbənin çox da uzaqda olmadığından xəbər verir.\n30 ilə yaxın müddətdə işğal altında olan torpaqlarımızın qaytarılması həm də ölkədə böyük bir qayıdış prosesinin başlanması ilə nəticələnəcək. Azad edilən torpaqlarımızın təmizlənməsindən və orada təhlükəsizliyin bərpa edilməsindən sonra 1 milyondan artıq məcburi köçkünün ata yurduna qayıtması prosesi gözlənilir. Həmçinin həmin təbəqənin məcburi köçkün statusunun ləğvi də gözlənilir. Artıq azad edilən ərazilərdə yenidənqurma və infrastrukturun bərpası işlərinə başlanılıb, yolların, elektrin enerjisinin bərpası istiqamətində iş aparılır.\nBəs görəsən, bütün bu məsələlərin həlli ilə yanaşı, artıq əvvəlki funksiyaları gündəmdən düşən Qaçqın və Məcburi Köçkünlərin İşləri üzrə Dövlət Komitəsi də ləğv olunacaqmı? Yoxsa böyük qayıdış dövründə də bu qurumun fəaliyyətinə ehtiyac olacaq? Ümumilikdə, bu prosesdə hansı qurumlar iştirak edəcək və məcburi köçkünlərlə bağlı hansı qərarlar ola bilər?\nMövzu ilə bağlı “Yeni Müsavat”a danışan deputat Fazil Mustafa bildirdi ki, torpağı işğaldan azad olunan vətəndaşların köçürülməs ilə bağlı ayrıca qanun qəbul olunmalıdır: “Bu proses qaçqınlara aid deyil, çünki qaçqın deyəndə Ermənistandan gəlmiş vətəndaşlarımız nəzərdə tutulur. Ona görə də onların torpaqları hələ azad edilməyib. Biz gərək Ermənistanda onlar üçün ya muxtariyyət, ya da torpaq məsələsini həll edək ki, onların da məsələsi çözülsün. Ancaq məcburi köçkünlər Qarabağ və onun ətrafında olan rayonlardan köçməyə məcbur edilən vətəndaşlarımızdır. Onların azad olunan torpaqlara qaytarılması istiqamətində ciddi addımlar atılmalıdır. Bununla bağlı ayrıca qanun da qəbul olunmalıdır. Çünki bu böyük bir prosesdir. Bu qanunda həm onların hüquqları, həm də burada olan müəyyən problemlərin həlli ilə bağlı məsələlər öz həllini tapmalıdır. Çünki məcburi köçkünlərin illərdir yerləşdiyi yaşayış evləri, obyektlər var. Müxtəlif vətəndaşlar illərdir gözləyirlər ki, evləri boşaldılsın. Bütün bunlar da qanunvericiliklə tənzimlənməlidir. Bunun hansı formada olacağı ilə bağlı indidən ictimai müzakirələr aparılmalıdır və həmin icmaların təmsilçilərinin iştirakı ilə optimal variant tapılmalıdır. Çünki onların əksəriyyətinə dövlət ev verib və yeni azad olunan torpaqlarda da dövlət ev tikib onları köçürəcəksə, o zaman dövlətin burada çəkdiyi məsrətflər və başqa məsələlər fərqli istiqamətə yönəldilməlidir. Burada məcburi köçkünlərin şəxsi mülkiyyətindən söhbət getmir, o toxunulmazdır, dövlət təmin etdiyi əmlak üzərində optimal bir qərar qəbul olunmalıdır. Bu məsələ ictimai müzakirədən keçməlidir, konsensusla ümumi maraqların təmin olunması ilə qərar qəbul olunmalıdır. Oraya təkcə məcburi köçkünlər getməyəcək, həmçinin könüllülərin köçməsi də nəzərdə tutulur. Başqa yerlərdən də insanlar da həmin torpaqlara köçüb yaşaya bilərlər. Onlar üçün də ayrıca şəraitin yaradılması düşünülməlidir. Bu məsələlər ictimai müzakirə olunmalıdır ki, kimsə incidilməsin və daha rahat şəraitdə məskunlaşmanı həyata keçirək”.\nF.Mustafa vurğuladı ki, bu prosesin həyata keçirilməsi təkcə Qaçqın və Məcburi Köçkünlərin İşləri üzrə Dövlət Komitəsinin deyil, digər bir çox qurumların, o cümlədən azad olunmuş rayonların yerli icra hakimiyyəti orqanlarının üzərinə düşür: “Müvafiq icra hakimiyyəti orqanlarının görəcəyi işlər də böyükdür. Onlar köçüb həmin ərazilərdə fəaliyyət göstərəcəklər. Hansı rayon işğaldan azad edilibsə, həmin rayonun icra başçısı öz aparatı ilə birgə o əraziyə köçməlidir. Onların da birgə iştirakı ilə plan hazırlanmalıdır, konkret hansı vaxta və müddətə bu ərazilər bərpa olunacaqsa, işlər bitən kimi dərhal həmin insanların oraya köçürülməsi təmin olunmalıdır. Burada iş adamlarının və çevrəsinin də rolu vacibdir, onlar hansı sürətlə bu prosesi həyata keçirəcəklər, övlət bu prosesi hansı sürətlə həyata keçirəcək- bütün bunların həllini tapması vacibdir”.\nDeputat onu da vurğuladı ki, məcburi köçkünlərin bu statusunun ləğvi ilə bağlı danışmaq hələ tezdir: “Bu vətəndaşlarımız öz torpaqlarına köçürülən andan o status itirilir. Ancaq hələ ki köçürmə prosesi baş tutmayıbsa, onların bu statusunun ləğvi mümkün deyil. Lakin konkret olaraq kimsə köçməkdən imtina edəcəksə, hansısa neqativ situasiya ortaya çıxacaqsa, o zaman bu status avtomatik olaraq onlardan alınmalıdır”.\nQaçqınların və Məcburi Köçkünlərin İşləri üzrə Dövlət Komitəsinin Beynəlxalq əməkdaşlıq, ictimaiyyət və mətbuat xidməti departamentinin direktoru İbrahim Mirzəyev də mövzu ilə bağlı “Yeni Müsavat”a danışarkən bildirdi ki, bu proses böyük bir dövlət proqramı çərçivəsində həyata keçirilə bilər: “Repartasiya ilə bağlı heç nə deyə bilmərəm, çünki bu barədə bizdə bir məlumat yoxdur. Ola bilər ki, bu böyük bir dövlət proqramı olsun”.\nQaçqın və Məcburi Köçkünlərin İşləri üzrə Dövlət Komitəsinin ləğv edilməsi və ya böyük qayıdış prosesində iştirak edəcəyi ilə bağlı məsələyə gəlincə, İ.Mirzəyev bildirdi ki, bu, Nazirlər Kabinetinin qərarı əsasında müəyyən oluna bilər: “Biz Nazirlər Kabinetinin tabeliyində olan icraedici qurum olaraq özümüzlə bağlı qərar verə bilmərik. Bununla bağlı qərar ya Nazirlər Kabineti, ya da Prezident Administrasiyasi tərəfindən verilə bilər”.


“Kasperski” “casus” tapdı\nRusiyanın “Kasperski laboratoriyası” şirkəti ABŞ-ın yeni casus proqramlarını aşkar edib.\nPublika.az “Kommersant” qəzetinə istinadən xəbər verir ki, antivirus istehsalçısı virusla yoluxdurulma halının dünyanın 30 ölkəsindəki kompüterlərdə aşkarlandığını bildirib.\nBu siyahıda Rusiyadan başqa, İran, Pakistan, Əfqanıstan, Çin, Mali, Suriya, Yəmən və Əlcəzair kimi ölkələr var. Məlumata görə, ABŞ Milli Təhlükəsizlik Agentliyi casus proqramı gizlətməyi öyrənib. Bu, xüsusi xidmət orqanlarına kompüter istifadəçilərinin xəbəri olmadan məlumatları oxumağa imkan verir.\n“Kasperski laboratoriyası” qeyd edir ki, izlənmənin hədəfi hökumət və hərbi müəssisələr, telekommunikasiya və energetika şirkətləri, banklar, atom tədqiqat mərkəzləri, KİV-lər və islam fəalları olub. Şirkət bildirir ki, bu sxem “Stuxnet” virusu ilə sıx bağlıdır. Xatırlanır ki, ABŞ Milli Təhlükəsizlik Agentliyinin sifarişi ilə bu virusdan İranda uranı zənginləşdirən zavoda hücum zamanı istifadə edilmişdi.\nMilli Təhlükəsizlik Agentliyinin keçmiş əməkdaşı “Reuters” informasiya agentliyinə təsdiqləyib ki, “Kasperski laboratoriya”sının analizi düzgündür. Digər bir kəşfiyyatçı da bildirib ki, Milli Təhlükəsizlik Agentliyi, həqiqətən də, sərt disklərdə casus proqramlarının gizlədilməsi texnologiyasını hazırlayıb.\n“Kasperski laboratoriyası” qeyd edir ki, dünya bazarını əhatə edən bir sıra aparıcı şirkətlərin sərt diskləri sözügedən casus proqramları qarşısında zəifdir. Burada “Western Digital”, “Seagate Technology”, “Toshiba”, IBM, “Micron Technology” və “Samsung Electronics” kimi şirkətlərdən söhbət gedir.


Deputat Azər Kərimli: “Tarix sübuta yetirir ki, güc yalnız ədalətə xidmət edəndə dəyər qazanır” -\n19:52 | 2 Fevral, 2021\nNəhəng olmaq, dünyaya meydan oxumaq, milyonlarla insanın və bəzən dövlətlərin taleyini şübhə altına qoymaq hələ güclü və böyük olmaq deyil. Tarix sübuta yetirir ki, güc yalnız ədalətə xidmət edəndə dəyər qazanır, böyüklük qlobal düşüncədə, başqalarının həyatına, taleyinə məsuliyyətli yanaşdıqda özünü büruzə verir. Azərbaycan öz liderinin timsalında sübuta yetirdi ki, böyük olmaq üçün nəhəng ərazilərə sahiblənməkdən daha çox, böyük düşüncəyə, strateji baxış bucağına və mərhəmətli ürəyə sahib olmaq lazımdır.\nPrezident İlham Əliyevin Azərbaycan Televiziyasına müsahibəsində xarici ölkələrə yardım ilə bağlı məqama diqqət çəkən millət vəkili qeyd edib ki, dövlətimizin qlobal pandemiya dövründə nümayiş etdirdiyi davranış tarixdə humanizm nümunəsi kimi qalacaq: “Dövlətimizin başçısı xarici ölkələrə edilən yardımlarımızı məsuliyyətlə əlaqələndirdi və bildirdi ki, yardım etməyi bir məsuliyyətli ölkə kimi özümüzə borc bildik. Prezidentimiz, eyni zamanda qeyd etdi ki, Azərbaycan Qoşulmama Hərəkatına sədrlik edən bir ölkə kimi mütləq bunu etməli idi. Bu çox önəmli və bütün beynəlxalq təşkilatlara sədrlik edən dövlətlərə nümunə olacaq bir yanaşmadır. Azərbaycan ərazisinə görə dünyada 112-ci, əhalisinin sayına görə isə 88-ci yerdədir. Dünyada bizdən həm əhalisinin sayına, həm ərazisinə görə dəfələrlə böyük, təbii ehtiyatlarına, iqtisadi gücünə görə isə dəfələrlə imkanlı dövlətlər var. Onların arasında uzun illərdir ki, dünyanın ən böyük, ən nüfuzlu beynəlxalq təşkilatlarını de-fakto idarə edənlər də az deyil. Amma bu dövlətlərdən heç biri Azərbaycanın Qoşulmama Hərəkatına sədrlik edən bir ölkə kimi sərgilədiyi yanaşmanı heç vaxt sərgiləməyiblər. Bu baxımdan, Azərbaycanın beynəlxalq təşkilata rəhbərlik edən bir ölkə kimi nümayiş etdirdiyi məsuliyyətli davranışdan çoxları nümunə götürməlidirlər. Bəlkə də dünyada mövcud olan bütün problemlərin, ziddiyyətlərin təməlində, məhz məsuliyyətdən qaçmaq, yayınmaq kimi davranışlar dayanır və çıxış yolu da elə məsuliyyətdədir.\nHesab edirəm ki, Prezident İlham Əliyevin Azərbaycan Televiziyasına müsahibəsində yer alan fikirlər, ölkəmizin qlobal pandemiya dövründə atdığı addımları xatırlatmaqla yanaşı, həm də bəşəriyyətə ünvanlanan ciddi bir mesajdır: Hər birimiz olduğumuz yerdə üzərimizə götürdüyümüz məsuliyyəti dərk etdiyimiz təqdirdə bütün problemlərdən çıxış yolu tapılacaq, bəşəriyyət isə daha xoşbəxt bir gələcəyə sahib olacaq”.\nQax rayonunda buraxılış imtahanları keçirilib


Məhəbbət əfsanəsi (balet, 1961) — Vikipediya\n(Məhəbbət əfsanəsi (balet) səhifəsindən istiqamətləndirilmişdir)\nBu məqalə "Məhəbbət əfsanəsi" baleti haqqındadır. Digər mənalar üçün Məhəbbət əfsanəsi (dəqiqləşdirmə) səhifəsinə baxın.\nBaletin DVD versiyasının üz qabığı\nFərhad və Şirin əfsanəsi əsasında\n23 mart, 1961\nMarinski teatrı, Sankt-Peterburq\n"Məhəbbət əfsanəsi" — Arif Məlikovun Nazim Hikmətin librettosu əsasında bəstələdiyi Azərbaycan baleti.\n1961-ci ildə Leninqrad Dövlət Opera və Balet Teatrında (hazırkı Sankt-Peterburq Mariin Teatrı) gənc baletmeyster Yuri Qriqoroviç tərəfindən səhnələşdirilmiş "Məhəbbət əfsanəsi" baleti xoreoqrafiya sənəti tarixində yeni səhifə açaraq, mühüm mərhələ olmuşdur. Bununla bağlı baletşünas V. Krasovskayanın maraqlı müqayisəsi vardır. O yazır: ""Yatmış gözəl" XIX əsr balet kəşflərinin sintezi olduğu kimi, "Məhəbbət əfsənəsi" XX əsrin balet kəşflərinin sintezidir" \nQazaxıstan poçt markası, 2009\n"Məhəbbət Əfsanəsi" baleti özündən qabaq balet sənətinin qazandığı nailiyyətləri ümumiləşdirərək, bütün komponentlərin üzvi sintezi ilə səciyyələnən bitkin balet tamaşasının gözəl, etalon nümunəsi oldu. Baletin əsl simfonik nəfəsli və vüsətli musiqisi, yaddaqalan gözəl melodiyaları, parlaq xoreoqrafiyası onu balet sənətinin daim arzulanan repertuar əsərlərindən birinə çevirmişdir.\nYuri Qriqoroviç baletin dramaturji əsasına dəqiq düşünülmüş xoreoqrafik konsepsiya qoyaraq, bütün musiqi xoreoqrafik hərəkəti ona tabe etdi. "Məhəbbət əfsanəsi"nin böyük müvəffəqiyyətinin sirri burada hadisələrin yeni quruluşda cərəyan etməsində, baletin yeni dramaturgiyasındadır. Illüstrativ təfərrüatları minimuma endirən baletin dramaturgiyası sırf rəqs formaları üzərində qurulmuşdur. Fəal simfonik rəqs xoreoqrafiyanın başlıca ifadə vasitəsinə çevrilmişdi və Y.Qriqoroviç xoreoqrafiya tarixində ilk dəfə olaraq, böyük, "tammetrajlı" baleti büsbütün simfonik rəqs üzərində yaratmışdır. Tamaşada musiqi və xoreoqrafiyanın bərabərhüquqlu komponent kimi çıxış etməsi bəstəkar və baletmeyster arasındakı münasibətlərin yeni xarakterini də doğurmuşdur. Lakin burada da keçmişin unudulmuş yaxşı bir ənənəsini görmək çətin deyil. V.Krasovskayanın yazdığı kimi: "Baletmeysterlə birgə iş zamanı Məlikov musiqisinin hər bir epizodu xoreoqrafiyaya elə dəqiq uyğunlaşdırıldı, elə ölçülüb-biçildi ki, nömrələrin musiqi-xoreoqrafik vəhdətdə bu tərz uzlaşmasını vaxtilə Çaykovski-Petipanın "Yatmış gözəl"i nümayiş etdirmişdi. Bu cəhətdən gənc bəstəkarın bəxti gətirdi. Çünki ondan hazır musiqi alıb, bu musiqiyə yeni süjet calamadılar. Ona ürəyi istədiyi kimi yazmaq təklifi etmədilər ki, fəqət sonra, hər şeyi özlərinə lazım olan tövr dəyişsinlər. "Məhəbbət əfsanəsində" Qriqoroviç proqrama arxalanır və Məlikovun da bu proqrama sadiq qalmasını təkid edirdi".\nÖz növbəsində Qriqoroviçin arxalandığı libretto-ədəbi mənbə də son dərəcə əlverişli idi və mübaliğəsiz demək olar ki, baletdə müşahidə edilən bir sıra maraqlı yenilik və tapıntıları çox aydın şəkildə özündə təzahür etdirirdi.\nY.Qriqoroviçin məhz Nazim Hikmət pyesi əsasında öz yeni ideyalarını açmaq istəyi şübhəsiz ki, təsadüfi deyildi. Bu, yalnız N. Hikmət pyesinin dərin, fəlsəfi məzmunundan irəli gəlmirdi. Məsələ burasındadır ki, əksər halda keçmiş əsrlərin dramaturq və şairlərinin məşhur əsərlərinə istinad edən bəstəkarlardan və habelə baletmeyster -həmkarlarından fərqli olaraq, Qriqoroviç öz novator niyyətlərinin münbit zəminini müasir dramaturqun, yəni yaradıcılığında XX əsrin ədəbi və teatr məkanındakı avanqard təmayülləri və cərəyanları məharətlə təcəssüm etdirmiş böyük türk şairi və dramaturqu Nazim Hikmətin əsərində tapmışdı.\nNazim Hikmətin "Məhəbbət əfsanəsi" pyesi rus dilində 1952-ci ildə "Novıy mir" jurnalının dekabr nömrəsində dərc olunmuşdu. Əsər çox tezliklə teatr ictimaiyyətinin nəzər-diqqətini cəlb etdi və geniş oxucu kütləsinin rəğbətini qazandı. Bir neçə ildən sonra isə gənc baletmeyster Yuri Qriqoroviç gənc bəstəkar Arif Məlikov və bu pyes əsasında balet tamaşası yaratmaq qərarına gəldilər.\nN.Hikmət pyesi yazarkən məşhur rəvayətin ona daha yaxın olan türk variantından istifadə etmişdi. Belə ki, bu variantda Şirin hökmdar deyil, Arzen şəhərinin şahı olan – Məhmənə Banunun bacısıdır. Hikmət rəvayətə çox yeniliklər əlavə edib, bəzi yerlərdə fabulanı tamamilə dəyişmişdir. Üç əsas iştirakçıdan başqa dramın bütün qalan personajları yenidir Şirinin xəstələnməsi, Naməlum adamın gəlişi, onun üç şərti və Məhmənə Banunun gözəlliyini qurban verməsi - bütün bu hadisələr Hikmət tərəfindən daxil edilmişdir.\n"Fərhad və Şirin" haqqında rəvayəti ölməz poemalarında əks etdirmiş dahi sələflərindən fərqli olaraq, N.Hikmət öz ideyasını oxucu, tamaşaçı şüuruna didaktik tərzdə yeritmir: bu ideya dramın inkişaf xəttindən doğur, onun məğzini təşkil edir. N.Hikmət öz qarşısına dərin problemlər qoyaraq dramaturji inkişafı etik-əxlaqi, mənəvi kateqoriyalar axınına keçirir. Pyesdə ideal-harmonik obrazlar yoxdur. Qədim rəvayəti müasir dramaturgiya vasitələri ilə şərh edən Nazim Hikmət çox mürəkkəb, ziddiyyətli xarakterlər yaradır, həssas bir psixoloq kimi hər bir obrazın dərin psixoloji aləmini məharətlə açır. Müəllif qarşısına qoyduğu məqsəd barədə belə yazırdı: "Mən Fərhad haqqında qədim rəvayəti yaradıcılıqla işləyib, əfsanə formasında insanın əsas xüsusiyyətlərindən biri – sevmək və öz məhəbbəti uğrunda mübarizə aparmaq bacarığını əks etdirmək istəyirdim. Mən insan məhəbbətinin ən yüksək təzahürünü – vətənə və xalqa məhəbbətini təsvir etmək istəyirdim".\nNazim Hikmət elə bir vəziyyət yaradır ki, qəhəmanların hər biri ağır seçin sınaq, məhəbbət və borcun qarşılaşması, ixtilafı qəhrəmanların əməllərinin mənəvi-əxlaqi qiymətində meyara çevrilir və ilk belə əməl sahibi Məhmənəbanudur. Onun göstərdiyi nümunə məhəbbətlə "idarə olunan" digər qəhrəmanların əməllərində əks-səda tapır və beləliklə, məhəbbət dramaturgiyanın hərəkətverici amilinə çevrilir.\n3 pərdə və 6 şəkildən ibarət pyesin hər bir şəklində "məhəbbət nədir" sualına cavab var. Müəllif sadədən mürəkkəbə doğru gedərək hər yeni pərdədə tapdığı cavabının nisbiliyini göstərir, hər sonrakı şəkildə bu cavabı mürəkkəbləşdirir, dəqiqləşdirir, tamamlayır.\nPyesin 1950-ci ildə şairin yoldaşları tərəfindən Fransadan Moskvaya göndərilmiş nüsxəsində belə bir sərlövhə var: "Dramatik poema, kino-ssenari və ya opera librettosu". Artıq o vaxt Hikmət bu əsəri musiqi dilinə çevirmək arzusunda idi. Təsadüfi deyil ki, bəzi səhnələrdə müəllif musiqinin, hətta həlledici rol oynamasını xüsusi qeyd edir. Məsələn, II şəkildə Fərhad və Şirinin məhəbbət səhnəsində Hikmət "daxili səslər" üsulundan istifadə edərək, onun yeni imkanlarını açır. Yazıçı məhəbbətin insana bağışladığı ən böyük bəxşişi – sözsüz anlamaq bacarığını nümayiş etdirir. Ilk görüşdə Fərhad və Şirin uzun müddət bir-birinə baxır və susurlar. Lakin onların fikirləri tez-tez əvəzlənir, düşüncələr sanki əks tərəfdən bir-birinə yönəlir və nəhayət qovuşur.\nSəhnənin quruluşu lirik dueti, adajionu xatırladır. Müəllifin fikrincə o, mütləq musiqi ilə müşayiət olunmalıdır. Həm Fərhad, həm də Şirin əvvəlcə müxtəlif, sonra isə bir-birini təkrarlayan və nəticədə vahid melodiyada qovuşan musiqi xasiyyətnamələrinə malik olmalıdır.\nN.Hikmətin pyesdə arxalandığı monoloq və "daxili səslər" üsulu balet dramaturgiyası üçün çox perspektivli olmuşdur. Bəstəkar və baletmeyster bu üsulların musiqi və səhnədə inikası üçün maraqlı və uyarlı vasitələr tapmışdırlar. Bu baxımdan "daxili səslər" üsulu barədə xüsusi danışmaq lazımdır. Deyilən üsul artıq pyesin I şəklində təzahür edir. Burada hamı demək olar ki, susur. Lakin tamaşaçı qəhrəmanların nə fikirləşdiyini yaxşı eşidir. Belə replikalar pyesdə "düşünür" remarkası ilə verilir. Müəllifin fikrincə aktyorların səsi lentə yazılmalı, replikanın bu və ya digər personaja aidiyyəti isə işıq şüası ilə müəyyənləşməlidir. Bu üsul Nazim Hikmətə bir şəkil daxilində qəhrəmanların iç dünyasını elə dolğun açmağa imkan verdi ki, başqa dramaturq bunu bəlkə də bütöv bir pərdə ərzində edə bilməzdi. Qriqoroviç və Məlikov bu üsuldan baletin unikal tapıntısı kimi qiymətləndirilən məşhur Triolarda məharətlə istifadə etdilər və ilk belə trio baletin I pərdəsində "Yürüş" səhnəsi nin ən yüksək gərginlik anında ortaya çıxır. Səhnəyə gözlənilmədən Məhmənə Banu və Şirin daxil olur. Ətrafa qaranlıq və zülmət çökür. Səhnə arxasından simlilər və ağac nəfəsli alətlər septetinin ifasında həzin musiqi səslənir. Işıq şüaları zülmətdən üç tənha fiquru ayırır. Onların rəqsi demək olar ki, hərəkətsizdir. Yalnız fiqurların plastikası hər bir qəhrəmanın daxili həyəcanını büruzə verir. Məhmənənin rəqsi gərgin, əsəbi olub məhəbbətin ona gətirəcəyi dərd və iztirablardan xəbər verir. Fərhadın hərəkətləri narahatdır, mərkəzdə duran Şirinin plastikasında isə yumşaq xətlərin üstünlüyü xoşbəxtlik duyğusu kimi qavranılır. Beləliklə, qəhrəmanların hər birinin daxili hissləri tamaşaçının qarşısında "iri planda" canlandırılır.\nƏgər Hikmət pyesinin kinossenari kimi də yazıldığını nəzərə alsaq, o zaman təsvir edilən səhnələrin "kadr arxasında səs" və ya, "daxili plan" kimi sırf kinematoqrafik üsullarla assosiasiya yaratması təbiidir. Hikmət pyesi baletə nəinki münasib dramaturji üsulları təlqin etmiş, habelə bir çox səhnələrdə hadisələrin maraqlı dramaturji gedişatını da hazırlamışdır.\nƏyanilik üçün yürüş səhnəsinə nəzər salmaq olar. Baletmeyster bu parçanın ümumi sxemini saxlayır. Belə ki, səhnənin dramaturgiyası musiqi qanun və formalarına uyğundur. Qriqoroviç onu mürəkkəb 3 hissəli formada qurur: orta bölmə kənar hissələrlə kəskin təzad yaradır. Bu trio o, "yürüş" səhnəsinin kompozisiyasına çox üzvi daxil olur və baletdə mühüm formayaradıcı, mərhələvi funksiya daşıyır. Akademik Vanslov onun mahiyyətini açaraq yazır: "Obraz-dramaturji əhəmiyyətinə görə bu trionu, əvvələn, iştirakçıların cərəyan edən hadisələrə münasibətini ifadə edən opera ansamblı (məsələn; "Qaratoxmaq qadın" operasından "Mne straşno" kvinteti ilə), digər tərəfdən isə kino dramaturgiyasının üsulları (iri plan, daxili monoloq) ilə müqayisə etmək olar. Baletdə isə buna bənzər üsul ilk dəfə Qriqoroviç tərəfindən tətbiq edilmişdir".\nƏgər Hikmət pyesinin analoji səhnəsini xırdalnsa, "Yürüş" səhnəsinin 3 hissəli formasını burada da sezmək mümkündür: əyanlarla səhnə onu çərçivələndirir. Məhmənə Banu ilə Şirinin Fərhadla ilk görüşünü Hikmət "daxili səslər" üsulu ilə verir və hadisələrin inkişafını sanki "daxilə" keçirir. Məlikov və Qriqoroviç səhnənin bu imkalarından maksimum istifadə edir və onu musiqi dramaturgiyasının spesifik qanunlarına tabe etdirir. Belə ki, trio – sırf musiqi ifadə formasıdır. Çünki eyni vaxtda üç nəfərin düşünüb-danışması yalnız musiqi məntiqinin qanunlarına xas xüsusiyyətdir.\nDaha sonra baletin I pərdəsini yekunlaşdıran Adajionu musiqi-simfonik dramaturgiya mövqelərindən qiymətləndirən V.Vanslov yazır:\n"Fərhadla Şirinin ilk görüşü Yürüş səhnəsində baş veirir. Bilavasitə bu səhnənin ardınca Fərhad və Şirinin dueti verilir. Dramatikləşmiş adi-məişət tamaşasında bu, məntiqsiz görünərdi: indicə Fərhadla görüşüb əyanların və bacısının müşayiəti ilə çıxıb gedən Şirin dərhal onun yanına qaçıb gedə bilməzdi. Fəqət, bu, yalnız məişət məntiqi baxımından belə görünür… musiqi inkişafında isə bir vəziyyət digərinin ardınca gələndə, həyatın dramatik konfliktlərinin açılmasında müxtəlif mərhələlər kimi təzadlı emosional halların simfonik ümumiləşməsi baş verir".\nVanslov belə bir ümumiləşmənin baletdə də mümkün olmasını qeyd edir və Fərhadla Şirinin adajiosunu hadisələrin zahiri gedişi kimi deyil, məhz daxili münasibətlərin təkamülü mövqeyindən qiymətləndirir.\n↑ Krasovskae V. - Statgi o balete, Leninqrad, "Iskusstvo", 1967\n↑ "MƏHƏBBƏT ƏFSANƏSI": ƏDƏBI MƏNBƏDƏN BALETƏ DOĞRU\n↑ Krasovskae V. - Statgi o balete, Leninqrad, "Iskusstvo", 1967, s.245\n↑ Krasovskae V. - Statgi o balete, Leninqrad, "Iskusstvo", 1967, s.242.\n↑ N. Hikmət - Fərhad, Şirin, Məhmənə Banu və Dəmir Dağın suyu, Novıy mir jurnalı, 1952 oktybar\n↑ Xikmet N. "Za sovetskoe iskusstvo" qəzeti, L., 1961, 4 aprel\n↑ Krasovskae V. - Statgi o balete, Leninqrad, "Iskusstvo", 1967, s 237\n↑ Vanslov V. "Baletı Qriqoroviça i problemı xoreoqrafii" M., 1971, s.118\n↑ Vanslov V. "Statği o balete" L., 1980, s. 23\nЖурнал "Баку". Номер: Март - Апрель 2011\nBolşoy teatr - The Legend of Love\nBolşoy teatrda "Məhəbbət əfsanəsi" baleti, tək parça sayt Youtube\nBolşoy teatrda "Məhəbbət əfsanəsi" baleti, I hissə sayt Youtube\nMaya Plisetskaya və Maris Liepa "Məhəbbət əfsanəsi" baletində sayt Youtube\nMənbə — "https://az.wikipedia.org/w/index.php?title=Məhəbbət_əfsanəsi_(balet,_1961)&oldid=4773846"\nArif Məlikovun baletləri\n1961-ci ildə Azərbaycanda yarananlar\nBu səhifə sonuncu dəfə 7 iyun 2019 tarixində, saat 11:35-də redaktə edilib.


Niderland-Belçika Azərbaycanlıları Koordinasiya Şurasının məktubunda bildirilib ki, 8 mart – Beynəlxalq Qadınlar günündən bir qədər sonra baş verən bu insident Azərbaycan qadınına şiddət və vandalizm aktı kimi qiymətləndirilir: “Bu yolverilməzdir və günahkarların tapılıb cəzalandırılması üçün təcili tədbirlərin görülməsini xahiş edirik”.\nXatırladaq ki, Belçika Krallığının Vaterlo şəhərinin mərkəzi parkında Azərbaycanın görkəmli şairəsi Xurşidbanu Natəvana abidə ucaldılması Heydər Əliyev Fondunun dəstəyi ilə gerçəkləşdirilib. Abidənin açılışı 2016-cı il fevralın 18-də olub. Heykəlin postamentində “Şərqin müasir maarifçi və şairə qadını Xurşidbanu Natəvan, Qarabağ şahzadəsi, Azərbaycan” sözləri yazılıb. Özündə Qarabağla bağlı qeydi əks etdirən bu abidənin Belçikada ucaldılması Azərbaycan həqiqətlərinin yaşadılması və dünyada tanıdılması istiqamətində görülən işlərə bir töhfədir.


azfreespeech ANS-də yersiz gəldi, yerli qaçdı – azfreespeech\nANS-də yersiz gəldi, yerli qaçdı\nHüquqşünas – “Əcnəbi vətəndaşın TV-də rəhbər vəzifə tutmasına qadağa yoxdur”\nANS Müstəqil Yayım və Media Şirkətinin (ANS TV) baş direktoru Sevda Həsənova vəzifəsindən gedib və onun yerinə milliyyətcə ingilis olan Ann Tompson gətirilib. Yeni təyin olunan mütəxəssis artıq iş fəaliyyətinə də başlayıb.\nA .Tompson jurnalistika sahəsinin 15 ilini BBC şirkəti üçün İngiltərədə, Moskvada və Bakıda çalışıb. Xanım A.Tompson buna qədər News.Az informasiya agentliyində redaktor vəzifəsində çalışıb. Ümumlikdə isə ingilis xanımın jurnalistikada 25 il stajı var. Maraqlıdır, əcnəbi bir vətəndaş Azərbaycanda telekanalda rəhbər mövqeyini tuta bilərmi?\nModern.az-a açıqlamasında media hüquqşünası Ələsgər Məmmədli bildirib ki, bunun üçün heç bir məhdudiyyət yoxdur. “Direktor vəzifəsi icraçı bir vəzifədir, yəni idarəetmə funkisyasını həyata keçirir. Bu baxımdan direktorun hansı ölkənin vətəndaşı olması yox, hansı kriteriyalara sahib olması daha önəmlidir. Bu, Azərbaycan vətəndaşı, Azərbaycanda yaşayan, işləməyə hüququ olan bir xarici vətəndaş da ola bilər. Bununla bağlı hər hansı bir məhdudiyyət yoxdur.”\nHüquqşünasın sözlərinə görə, qəzetlərin baş redaktorları ilə bağlı qanunda belə bir məhdudiyyət var: “İstənilən qəzetin baş redaktoru əcnəbi vətəndaş ola bilməz. Onlar Azərbaycan vətəndaşı və ali savadlı olmalıdırlar. Bu, KİV haqqında qanunun 22-ci maddəsində əks olunub. Qəzetlər istisna olmaqla, bu və ya digər televiziyalarda icraçı vəzifəni tutan və ümumiyyətlə, televiziya sahəsində çalışan şəxslərin xarici və yerli vətəndaş olması barəsində heç bir ayırım yoxdur”.\nƏləsgər Məmmədli hesab edir ki, əslində, məhdudiyyətin olması da doğru deyil: “Hər kəsin hüquq və azadlıqları tanınırsa, hər kəsin işləmək hüququ Konstitusiyada varsa, burada vətəndaşlıq şərti ilə məhdudlaşdırma doğru olmaz. Vətəndaşın iş görmə qabiliyyəti daha önəmlidir. Bu baxımdan televiziya belə bir ehtiyac hiss edibsə, bu, təbii bir haldır. Burada heç bir hüququ pozuntu yoxdur”.\n“Televiziyalarda olan məhdudiyyət yalnız sponsorlarla və təsisçilərlə bağlıdır. Təsisçi xarici vətəndaş olarsa, televiziya aça bilməz. Bir də ki TV-nın ayrı-ayrı proqramları istisna olmaqla, proqramlar bütünlüklə xarici vətəndaş tərəfindən maliyyələşə bilməz”, – deyə Ə.Məmmədli əlavə edib.\nYeni baş direktor haqqında ANS-in ictimai əlaqələr üzrə müşaviri Mais Məmmədov açıqlama verdi. M.Məmmədov Ann Tompsonun əvvəllər hansı bir işdə çalışdığı, hansı ixtisas sahibi olması barəsində xəbərsiz olduğunu bildirib: “Mən onu tanımıram. Onun haqqında məlumatım yoxdur. Onu bilirəm ki, Azərbaycanda işləyib. Burada nə vaxta kimi qalacağı, bu vəzifəni nə vaxta kimi yerinə yetirəcəyi barəsində heç nə deyə bilmərəm”.


Güloğlan - Nağıllar\nBiri var idi, biri yox idi, iki qardaş var idi. Bu qardaşların biri dövlətli, biri kasıb idi. Dövlətli qardaş sonsuz idi. Kasıb qardaşın Güloğlan adlı bir yaxşı oğlu var idi. Dövlətli qardaş kasıb qardaşın oğlu olduğuna paxıllıq eləyirdi. Bir gün dövlətli qardaş uzaq bir yerə qoyun satmağa gedirdi. Dövlətli qardaş kasıb qardaşına dedi:\n– Qardaş, gəl oğlunu qoy mənimlə getsin, qoyuna kömək eləsin.


Bakıda 20 yaşlı qızın ölümünə səbəb olan sürücü MƏHKƏMƏDƏ: «Adam vurduğumu bilməmişəm» — LUXLİFE.AZ\nBakıda 20 yaşlı qızın ölümünə səbəb olan sürücü MƏHKƏMƏDƏ: «Adam vurduğumu bilməmişəm»\nGəncə prospektindən üzü Ukrayna dairəsinə doğru hərəkət edən Tahir Qaybalıyev idarə etdiyi «Mercedes” markalı avtomobil ilə yolu keçmək istəyən piyada 20 yaşlı Səriyyə Əliyevanı vurub. Araşdırma zamanı məlum olub ki, T.Qaybalıyev qəzanı törədən zaman sərxoş olub.\nMəhkəmədə sərbəst ifadə verən Qaybalıyev törətdiyi əməli etiraf edib və özünə heç bur halda haqq qazandıra bilməyəcəyini söyləyib: «Nə deyə bilərəm? Bir hadisədir olub. Səhvimi başa düşürəm. Nə desəm, nə danışsam mənasızdır. Amma bircə məsələni qeyd edim ki, hadisə yerindən qaçmaq məsələsini başa düşə bilmirəm. Çünki mən o qədər sərxoş idim ki, adam vurduğumu bilməmişəm. Sadəcə səs eşitdiyimi xatırlayıram».\nQaybalıyev cavabında deyib: «Cənab hakim, mən günahkaram, düzdür. Amma inanın necə maşına mindiyimi bilmirəm. Amma sükan arxasında yatmışam. Bunu xatırlayıram. O qədər içmişdim ki, yuxu məni tutub. Səs eşidib oyandım. Sonra da yola davam elədim. Ayıq sürücü çağırmağı o an düşünəcək halda deyildim. Dostlarımın da məni bu halda buraxmasına gəlincə, onlar da elə mən halda olublar. Yoxsa mən indi burada olmazdım».\nİfadəsini təsdiq edən Ş.Ağahüseynova qısa çıxışında deyib: «Heç olmasa maşını saxlayardı. Bu qədər insafsızlıq olar? Ətrafda olanlar xəstəxanaya çatdırıb. Gül kimi balamı 20 yaşında məndən aldı».\nAdriana Lima anası ilə — FOTO\nEkstrasens Lamiyə: «Bu dövrdə evlənənlər bədbəxt olacaq»\nLeonardo Di Kaprio bu dəfə istirahətə kişi ilə getdi — FOTO


Dondurmanı kim fikirləşib? | Maraqlı faktlar | Kayzen\nP.S. Qeyd etmək istəyirəm ki, bu məqalə əslində rus dilində idi tərcümə etmişəm və üzv olduğum digər bir saytda yerləşdirmişdim. Amma sizinlə də bölüşmək istədim. Lakin indi bu məqaləmin başqa bir saytda eyni ilə copy-paste olunduğunu gördüm. Bilirəm ki, kayzen.az- da bu kimi hallar xoşlanmır, ona görə yenə də məqalənin mənə aid olduğunu qeyd etmək istədim...\n4 aprel 2010, 01:44\nAfərin! Bilirsiz ki Plombir dondurması əslində öz adını Fransa da şəhər adından (Пломбьер –ле- Бен,ingiliscə Plombières-les-Bains) götürüb?\n4 aprel 2010, 01:56\nMəqaləyə görə təşəkkür. Əgər məqaləni hansısa mənbədən tərcümə etmisinizsə, o zaman məqalə sizin deyil. Tərcüməsi sizindir. Əgər siz məqalənin mənbəyini sonda qeyd etsəniz, copy-paste məsələsinə görə narahat olmağa dəyməz. Səhv eləmirəmsə, pirojna doğma dildə piroq kimi səslənir.\n4 aprel 2010, 02:17\nƏgər yazı bədii əsər,müəllif hüququ ilə qorunan yazıdırsa,onda mənbə göstərmək vacibdir.Əgər yazı ensiklopedik bilgidirsə,hamının bildiyi şeydirsə,onu tərcümə edəndə mənbə götərməyə ehtiyac yoxdur. Siz hər dəfə Təsir əks-təsirə bərabərdir deyəndə Nyutonun kitabını yaxud fizika 8-ci sinif dərsliyiini mənbə kimi göstərmirsiniz.Odur ki,Nailənin yazısında rusdilli mənbəni göstərməyə ehtiyac yoxdur.Amma Eskimo dondurmasının istehsalında şəkoladın qatılaşdırılmasının texnoloji əsaslarını göstərsə mənbəni göstərməyə borcludur.\n4 aprel 2010, 02:26\nBilirsiz, mən yazmamışam ki, mütləq göstərməlidir. Əgər siz diqqətlə oxusaz görərsiniz ki, mən o copy-paste məsələsinə görə bunu yazmışam. Əgər o mənbəni göstərsə, heç kəs məqalənin başqa saytdan oğurlandığına görə şübhələnməz.\nYaxşı, deyirsiz ki, hər dəfə Təsir əks-təsirə bərabərdir deyəndə Nyutonun kitabını yaxud fizika 8-ci sinif dərsliyiini mənbə kimi göstərmirik. Yaxşı biri sizdən onu sübut etməyinizi soruşsa nə cavab verəcəksiniz. Əlbəttə ki, deməlisiniz ki, Nyutonun kəşfləri əsasında Təsir əks-təsirə bərabərdir. Yoxsa, fizikadan xəbəri olmayan insan sizə inanmaz.\n4 aprel 2010, 15:24\nOk. Donqurma haqqında məqalənin rus versiyasını bu saytdan — otvet.mail.ru/question/18293590/, Eskimo haqqında isə buradan — otvet.mail.ru/question/10311552/ oxuya bilərsiniz\n4 aprel 2010, 16:01\nAtrıq dondurmanında əsl vaxtı gəlib çatır.Dondurmanın bütün növlərini çox sevirəm.Ləzzət!\n5 aprel 2010, 11:34\nDesert üçün (ac adamlar baxmasın) adlı alboma baxsanız yaxşı olar)))\n5 aprel 2010, 11:44\nBilirsiz Yaponca Dondurmaya nə deyirlər? «ays-kurimu»


Ən yaxşı xidməti göstərmək və müştərilərimizi sevindirmək üçün demək olar ki, hər gün çalışırıq\n“İstehlakçıların hüquqlarının müdafiəsi haqqında” Azərbaycan Respublikası Qanununun 15-ci maddəsində göstərilir ki, istehlakçının aldığı gün nəzərə alınmadan 14 gün müddətində qeyri-adekvat keyfiyyətə malik qeyri-ərzaq məhsulunu satın aldığı yerdə oxşar əmtəə ilə dəyişmək hüququ vardır. Keyfiyyətli əmtəənin dəyişdirilməsi o halda həyata keçirilir ki, o, istifadə edilməmiş və onun təqdimatı, istehlak xassələri, möhürləri, etiketləri, habelə satılan malla birlikdə istehlakçıya verilmiş satış və ya kassa qəbzi və ya digər sənədləri qorunub saxlanılmışdır.\nQida məhsulları və kosmetika istehsalı ilə məşğul olan AZSAFFRON şirkətinin məhsullarına münasibətdə sözügedən qanunun 6-cı maddəsini rəhbər tutmaq lazımdır. Həmin maddədə deyilir: “Yeyinti məhsulları, dərman vasitələri, ətriyyat və kosmetika, kimya məhsulları və digər mallar üçün (işlər, xidmətlər), sürətlə xarab ola bilən və həyat, sağlamlıq, əmlak və ətraf mühit üçün təhlükə yarada bilən istehlak xassələri, qablaşdırmada və ya onlara əlavə edilmiş müvafiq sənədlərdə göstərilən yararlılıq müddəti müəyyən edilməlidir. Yararlılıq müddəti bitmiş malların satışı qadağandır.\nŞirkətimiz müştərilərə istehsal tarixi və son istifadə tarixi göstərilməklə yüksək keyfiyyətli premium məhsulların təqdim edilməsinə zəmanət verir. Qlobal standartlara görə, qida və kosmetika məhsulları geri qaytarılmır. Buna görə alıcılar məhsulun xüsusiyyətlərini, istifadə üçün göstərişləri və əks göstərişləri diqqətlə oxumalıdırlar.\nMəxfilik siyasəti Zəmanət şərtləri İstifadə qaydaları


Qaradağ Rayon İcra Hakimiyyətinin 2019-cu ilin birinci rübünün hesabat yığıncağı keçirilib - Pia.az\nQaradağ Rayon İcra Hakimiyyətinin 2019-cu ilin birinci rübünün hesabat yığıncağı keçirilib\n11 may 2019-cu il tarixində Qaradağ rayonunun 2019-cu ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunmuş hesabat yığıncağında Prezident cənab İlham Əliyevin sədrliyi ilə Nazirlər Kabinetinin 2019-cu ilin birinci rübünün sosial-iqtisadi inkişafının yekunlarına və qarşıda duran vəzifələrə həsr olunmuş iclasında qarşıya qoyulmuş vəzifələr geniş müzakirə olundu\nQarşıdakı perspektivlərin başlıca hədəflərini əhatə edən qərar qəbul edildi.\nİclası giriş sözü ilə açan Qaradağ rayon İcra hakimiyyətinin başçısı cənab Süleyman Mikayılov Azərbaycan Respublikası Prezidenti cənab İlham Əliyevin sədrliyi ilə Nazirlər Kabinetinin 2019-cu ilin birinci rübünün sosial-iqtisadi inkişafının yekunlarına həsr olunmuş iclası barədə ətraflı məlumat vermişdi.\nBildirildi ki, Respublikada əldə olunan uğurlar hər bir bölgədə olduğu kimi, Bakının Qaradağ rayonunda da sosial-iqtisadi inkişaf təmin edilmiş, abadlıq və quruculuq tədbirləri davam etdirilmişdir.\nNatiq qeyd etdi ki, Prezident cənab İlham Əliyevin yerli icra strukturlarına verdiyi tapşırıqların icrası ardıcıl olaraq davam etdirilmişdir. Rayon üzrə iqtisadiyyatın bütün sahələrində mövcud olan artım dinamikası saxlanılmış, sənaye sahəsində 2019-cu ilin yanvar-mart aylarında 267 milyon 965 min manatlıq məhsul istehsal edilmiş və xidmətlər göstərilmişdir. 2019-cu ilin yanvar-mart aylarında nəqliyyat sektorunda fəaliyyət göstərən müəssisələr tərəfindən 18 milyon 664 min manat, rabitə müəssisələri tərəfindən isə 1 milyon 347 min manat həcmində xidmət göstərilmişdir. Hesabat dövründə pərakəndə ticarət şəbəkəsindən rayon əhalisinə 459 mln 968 min manatlıq əmtəə satılmışdır, bu da əvvəlki ilin müvafiq dövrünə nisbətən 16,4 faiz artım deməkdir. 2019-cu ilin yanvar-mart ayları ərzində rayonun sosial, iqtisadi sahələrinin inkişafı üçün bütün maliyyə mənbələrindən əsas kapitala 83 milyon 115 min manat məbləğində investisiya yönəldilmişdir ki, bu da əvvəlki ilin müvafiq dövrü ilə müqayisədə faktiki qiymətlərlə 76,1 faiz təşkil etmişdir. Tikinti sektorunda hesabat dövründə bütün maliyyə mənbələri hesabına 24 milyon 653 min manat əsas fondlar istifadəyə verilmişdir. Əhaliyə göstərilən pullu xidmətlərin həcmi 44 mln 677 min manat təşkil etmiş, əvvəlki ilin müvafiq dövrünə nisbətən 36,7 faiz artmışdır. 2019-cu ilin yanvar-mart ayları ərzində hüquqi və fiziki şəxslər tərəfindən rayon ərazisində 490 yeni iş yeri yaradılmışdır.\n2019-cu ilin birinci rübü ərzində mərhələli və planlı şəkildə həyata keçirilən abadlıq və yenidənqurma işləri çərçivəsində Rayonun Lökbatan qəsəbəsi, Seymur Orucov, Müsəvi, Nizami küçəsi və 6-cı massivə 20.000 kv.m, Müşfiqabad qəsəbəsində isə 12000 kv.m asfalt örtüyü salınmışdır. Ümumilikdə 32000 kv.m asfalt örtüyü salınmışdır. Hazırda rayonun Korgöz qəsəbəsində 9800 kv.m, Qızıldaş qəsəbəsində isə 14000 kv.m asfalt örtüyünün salınmasına başlanmışdır. Eyni zamanda Lökbatan qəsəbəsi 1 A massivində məhəllədaxili yollara 1760 kub.m qum-çınqıl qarışığı verilmişdir. Rayonun Lökbatan, Ələt, Sahil, Qobustan, Sanqaçal, Qızıldaş və Müşfiqabad qəsəbəsinin xidməti ərazilərində 40 ədəd yeni məişət tullantısı məntəqəsi tikilmiş, 183 ədəd konteynerlər yenisi ilə əvəz edilmiş, 470 p/metr beton bordürlər təmir edilmişdir.\nYaşıllıq ayları çərçivəsində rayon ərazisində 7800 ədəd ağac, 4500 ədədə yaxın dekorativ ağac və gül kolları əkilmiş, mövsümi budama işləri aparılmış, quru ağaclar təmizlənmiş, çoxillik güllərə qulluq göstərilmişdir.\nQaradağ rayonunda sakinlərin mənzil-məişət şəraitinin yaxşılaşdırılması, mövcud şəhərsalma normalarına cavab verməyən, şəhərin ümumi görünüşünə xələl gətirən yaşayış binalarının, sosial və digər qeyri-yaşayış obyektlərinin sökülərək yenidənqurulması, pilot layihə formatında yeni yaşayış binalarının inşa edilməsi məqsədi ilə Azərbaycan Respublikası Nazirlər Kabinetinin “Bakı şəhəri Binəqədi və Qaradağ rayonunun Sosial-iqtisadi inkişafının sürətləndirilməsinə dair əlavə tədbirlər barədə” 8 saylı 22 yanvar 2016-cı il tarixli Qərarının icra olunması istiqamətində keçən dövr ərzində rayon İcra Hakimiyyəti tərəfindən ardıcıl işlər görülmüşdür.\n2019-cu ilin birinci rübü ərzində ümumilikdə 6521 metr qaz xətti, 894 paqon metr müxtəlif diametrli su və kanalizasiya xətti, 30808 metr müxtəlif gücə malik yeni kabel xətləri çəkilmiş və təmir edilmişdir.\nMəruzə ətrafında müzakirələrdə Qaradağ Rayon İcra Hakimiyyəti Başçısı Aparatının Rayon təsərrüfatı şöbəsinin müdiri Oqtay Sadiqov və Rayon Məşğulluq Mərkəzinin direktoru vəzifəsini icra edən Kamal Hacıyev çıxış edərək görülmüş işlər və qarşıda duran vəzifələr haqqında ətraflı məlumat verdi.\nİclasda iştirak edən Azərbaycan Respublikası Prezidenti Administrasiyasının Ərazi-təşkilat məsələlər şöbəsi müdirinin müavini Hüseyn Mövsümov çıxış edərək Azərbaycan Respublikası Prezidenti cənab İlham Əliyevin Nazirlər Kabinetinin yığıncağındakı giriş və yekun nitqlərindən irəli gələn vəzifələrlə bağlı rayon İcra hakimiyyətlərinin bu günün tələblərinə uyğun qurulmasının zəruriliyini, ölkə başçısının aktual vəzifələrin həllində qarşıya qoyduğu tapşırıqların layiqli və operativ surətdə həllinin vacibliyini vurğuladı.\nİclasda əldə olunmuş nailiyyətlərlə yanaşı həm də həllini gözləyən problemlər, rayonda aparılması nəzərdə tutulan abadlıq işləri, vətəndaşların müraciətləri ilə bağlı görülən işlərdə müzakirə olunmuşdur.\nHesabat yığıncağının iştirakçıları Prezident cənab İlham Əliyevin sosial islahatlar paketi çərçivəsində əhalinin sosial müdafiəsinin əhəmiyyətli şəkildə gücləndirilməsinə istiqamətlənmiş mühüm addımları yüksək qiymətləndirilmiş, eyni zamanda rayonun inkişafına hər zaman göstərdiyi diqqət və qayğıya görə ölkə başçısına minnətdarlıq bildirilmişdi.\nEtiket: Qaradağ hesabat sosial


Hansı məhsulların tərkibində xolesterin çoxdur? » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 499\nTarix : 16.10.2017, 20:00\nƏgər hər bir insan, xolesterinin hansı məhsullarda çox, hansılarda az olduğunu bilsə, o zaman orqanizmdə onun səviyyəsini kontrol edərək,özü orqanizminin infark və insultdan profilaktikasını təmin edə bilər.\nXolesterin — bir çox daxili proseslərin baş verməsi üçün orqanizmin istehsal etdiyi çətin kimyəvi birləşmədir. Kənardan onun orqanizmə sadəcə 1/4 hissəsi daxil, və o normadan çox olduqda qanın tərkibi dəyişir. Qan qatı olur, bunun nəticəsində isə qan laxtaları əmələ gəlir, onlar isə damar, arteriya və venaların divarlarına çökürlər. Onlar tıxanaraq, keçilməz olurlar.\n— yağ və marqarinin qəbulu\n— yağlı ət növləri, paştetlər, şorabalar, hisdə qurudulmuş məmulatlar və konservantlar\n— qatılaşdırılmış süd, yağlı kəsmik və əridilimiş pendirlər\n— paçkada olan hazır suplar\n— qızardılmış kartof\n— un məmulatları\n— kako, qəhvə, mayonez, spirtli içkilər və ədviyyatlar\nDigər qida məhsullarında da təbii ki xolesterin vardır, lakin səviyyə baxımından azdlr. Belə ki, elə məhsullar da vardır ki, onların tərkibində elə maddələr vardır ki, onlar xolesterinin səviyyəsini aşağı salıb normallaşdıra bilir. Qara gavalı, badam, püstə, qoz, paxlalılar, meyvə və tərəvəzlər xoleterinlə mübarizədə sizə real yardımçı ola bilərlər. Həmçinin dietoloqların fikrinə görə, avokado, kivi, sitrus meyvələri və kök xolesterinin səviyyəsini bir neçə dəfə aşağı salmağa qadir məhsullardır.\nEtiketlər: xolesterinin, səviyyəsini, vardır, onlar, kontrol, yağlı, bilərsiniz, aşağı, damar, edərək, zaman, ədviyyatlar, içkilər, paçkada, pendirlər, əridilimiş, hazır, suplar, kartof, məmulatları


“Kupça” milyonçuları “kupça” inqilabı hazırlamır ki? | Azadliq\nHome İqtisadiyyat “Kupça” milyonçuları “kupça” inqilabı hazırlamır ki?\nPaytaxtın ən böyük problemlərindən biri sənədsiz evlərlə bağlı insanların üzləşdiyi çətinliklərdir. Təxmini hesablamalara görə Bakı şəhərində 500 minə yaxın sənədsiz tikili var. O halda özünüz həmin evlərdə qeydiyyatsız yaşayan insanların nə əzab-əziyyət çəkdiyini təsəvvürünüzə gətirin! Bir gün o narazı vətəndaşların mənzil hüququ üçün etiraza qalxmasını necə, təsəvvürünüzə gətirirsiniz? Bir gün o narazılıq dalğası mütləq mövcud hakimiyyəti vuracaq. Məlumdur ki, bizdə ölkə vətəndaşının qeydiyyat yeri olmadan şəxsiyyətini təsdiq edən sənəd almaq hüququ yoxdur. Məsələn, Bakıda belə bir hadisə baş vermişdi. Küçədə qalan qocanı qocalar evinə yerləşdirmək müşkülə çevrilmişdi. Çünki adamın şəxsiyyət vəsiqəsi yox idi. Sənədsiz, “kupça”sız evlərdə yaşayan insanların taleyi də buna bənzəyir. Bəzi ailələr on illər boyu belə evlərdə havadan asılı vəziyyətdə yaşamalı olurlar. Ölkədə isə şəxsiyyət vəsiqəsi olmadan cəmiyyətdən təcrid olunmuş bir adamsan, demək olar ki. Təhsil almaq, işə düzəlmək, müqavilə bağlamaq, kredit götürmək, nikaha daxil olmaq və s. üçün mütləq şəxsiyyət vəsiqəsi lazımdır. Nəzərə alsaq ki, ölkədə on minlərlə sənədsiz evlər var və o evlərdə rəsmi qeydiyyata düşmək mümkün deyil, nə qədər insanın od ayaqladığını özünüz düşünün.\nPaytaxtda fərdi evlərin “kupça” – evin mülkiyyət hüququnu təsdiq edən rəsmi sənəd məsələsində durum daha bərbaddır. Əsasən, bu evlər bələdiyyə sənədi əsasında tikilir və tikinti bütün rəsmi qurumların gözləri qarşısında baş verir. Tikili qanunsuz sayılırsa, səlahiyyətli qurumlar vaxtında müdaxilə edib onu dayandırmalıdır. Paytaxtın bəzi sahələrində insanlar 40-50 ildən çoxdur yaşayırlar. “İnşaatçılar” və “28 May” metro stansiyalarının yaxınlığındakı “kupçasız” evlər kimi. İllərdir bu evləri qanunsuz tikinti kimi sökmək yada düşmür. O zaman insanı 50 il evində qeydiyyatsız saxlamaq nə deməkdir?\nSənədsiz evlərdən əldə edilən milyonlar\nBütün bu oyunların başında bilirsiniz nə dayanır? On minlərlə insandan milyonlarla pul qoparmaq. Hüquqşünasların fikrincə, əgər mənzildə yaşayan şəxsin müqaviləsi varsa, hüququ tanınır. Qanunvericiliyə görə daşınmaz əmlakın qeydiyyatında məcburiyyət yoxdur. Kim istəsə, evini qeydiyyata aldırar, kim istəyər, müqavilə ilə yaşayar. Amma qeydiyyat olmadıqda, başqa məsələ ortaya çıxır. Onlar əmlak vergisi vermirlər, dövlətə ziyan dəyir. Bu məsələ dəfələrlə yüksək səviyyədə qaldırılsa da, problemlərin həlli düyünə düşüb. Sayı yüz minlərlə hesablanan sənədsiz evlərin alqı-satqısından dövlət hər il milyonlarla manat vergi itirir, ancaq bir qrup milyonlarla qanunsuz gəlir əldə edir. Görünür ki, bütün bu qarışıq işlərin başında da dayanır Əmlak Məsələləri Dövlət Komitəsi. Onun sədri Kərəm Həsənovun bu vəzifədə necə böyük oliqarxa çevrildiyini düşünsə, məsələnin qaranlıq tərəfi qalmır.\nQeyd edək ki, İlham Əliyev 2016-cı ildə vətəndaşların sənədsiz evlərinin qeydiyyata alınması ilə bağlı fərman imzalayıb. Fərmana görə, əgər qeyri-qanuni yaşayış yerləri kommunikasiya xətlərinin üzərində, neft ərazisində deyilsə, bunların dərhal aradan qaldırılması üçün vətəndaş müraciət edə bilər və müraciətini əsaslandıraraq sənəd ala bilər. Amma fərman hələ də kağız üzərində qalır. Çünki bu sahədən qaz vurub, qazan dolduranlar məsələnin asan həllində maraqlı deyillər. Bir ev dəllalının dediyinə görə, indi ölkədə ən çox alınan mənzillər qanunsuz tikililərdir. Deyilənə görə, hazırda ən çox torpaq və ev satışı olan Saray qəsəbəsində, demək olar ki, satışa çıxarılan bütün evlər “kupça”sızdır. Qiymətlər də nisbətən ucuzdur – 30-35 min manat. Həmin dəllal deyir ki,“kupça” almaq mümkündür, amma çox adam əlavə 20-30 min manat xərc çəkib reyestrdən “çıxarış” almağa maraqlı deyil. Yəni hamı ucuza qaçır, torpaqlar bələdiyyədən alınır, tikilir, heç birinin də “kupça”sı yoxdur. Alqı-satqı zamanı müqavilə bağlayıb kiminsə adına keçirirlər, vəssalam. Bax, ölkədə “kupça”, qeydiyyat məsələsinin bu qədər baha başa gəlməsi insanların həmin qanunsuz tikililərə üstünlük verməsinə və bir qrupun qanunsuz milyonlar qazanmasına yol açır. Yaxınlarda mətbuatda Sabunçu İcra Hakimiyyətinin ərazidəki bələdiyyə torpaqlarında ev tikmək istəyən vətəndaşlardan 3-5 min manat arasında pul tələb etdiyi haqda yazılar da getmişdi.\nDövlət itirir, “oyunçular” qazanır\nBir ara başqa bir problem də bələdiyyələrin belə evlərdən əmlak vergisi tələb etməsi ilə bağlı yaranmışdı. Əslində, bu qeyri-qanunidir. “Əmlak vergisi yalnız mülkiyyəti təsdiq edən sənədi olan əmlaklar üçün tətbiq edilir. Qanunvericilikdə “kupça”sı olmayan evlərə görə əmlak vergisi nəzərdə tutulmayıb. Belə hallarla üzləşən vətəndaşlar yerli bələdiyyələrə müraciət edərək Vergi Məcəlləsinin 197.1.1 maddəsinə istinad edə bilərlər. Həmin maddəyə görə, yalnız xüsusi mülkiyyətdə olan evlər üçün əmlak vergisi hesablanır”.\nBir sözlə, ölkədə “kupça” məsələsi dünənin, bu günün deyil, lap çoxdanın problemidir. Həm də bu problem təkcə qanunsuz tikililərə aid deyil. Mənzil alıb mülkiyyət hüququnu təsdiqlətmək istəyən hər kəsin çətin bir prosedurdan keçməsi tələb olunur. Amma qonşu Türkiyənin təcrübəsinə baxsaq, belə daşınmaz əmlak alan şəxs ilkin ödənişi edən kimi mənzil onun adına sənədləşdirilir və “kupça” sahibinə təqdim olunur. Azərbaycanda evin pulunu tam ödəyib, köçüb illərlə yaşayan, amma qeydiyyata düşə bilməyən minlərlə ailələr var. Səbəblər müxtəlifidir. Dərd ondadır ki, bu məsələ yeni tikilidən mənzil alan şəxslərlə bağlı da yaranır. Axı yeni bina tikən sahibkarın bütün dövlət orqanlarından razılıq sənədi olur. O zaman real ev ünvanı olan şəxslərə niyə sənəd verilmir? Vətəndaş kommunal xidmətləri həmin ünvandan ödəyir, lazım olanda polis onu həmin ünvanda axtarır, amma rəsmi qeydiyyat üçün min cür çətinlik yaradılır. Mənzil hüququ ilə bağlı bu qədər narazı vətəndaş, əlbəttə, bir gün etiraz səsini qəzəblə qaldıracaq. Kimin istəyib-istəməməsindən asılı olmayaraq, o etiraz dalğasının “kupça” alverindən böyük milyonlar əldə edənləri də alıb aparacağı şübhə doğurmur.


Doğum sonrası aynada gördüyünüz göbək sizi narahatmı edir? » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: Doğum Sonrası Aynada Gördüyünüz Göbək Sizi Narahatmı Edir? Hamiləliyiniz müddətin tərəfindən və doğum sonrasında alacağınız kilolar gözünüzü qorxutmağa başladı belə; kilolarınızı necə verəcəyinizi sürətlə düşünməyə başladınız. Amma siz heç qorxmayın və bu kiloları gözünüz də böyütməyin; analıq duyğusunu daddınız, artıq anasınız və bir qadın olaraq bu dünyada əsla çata bilməyəcəyiniz bir lütfdür. Nizamlı və sağlam bəslənmənin yanında hər gün edəcəyiniz yüngül məşqlər ilə də gənc və gözəl bir ana olma yolunda ilk addımınızı atmalısınız. Xüsusilə göbək bölgəsindəki o sallanan görünüş sinirlərinizi pozmağa çatacaq, haqlısınız qarın bölgəsindəki əzələlərin köhnə sıxlığına dönməsi bir az çətindir və zaman alacaq. Başlanğıcda tələsik etməməli hərəkətlərinizi yavaş yavaş artırmalısınız; doğumdan yeni çıxan analar üçün bu olduqca əhəmiyyətlidir xüsusilə sezərən doğum edən analar tikişlərini məcbur etməməlidir. Ağrı və yorğunluq hiss etdiyiniz anda məşqi buraxmanız sizin faydanıza olacaq. Bu dövrdə ən yaxşı məşq danlaq danlaq ancaq tez-tez edilən məşqlərdir.\nloading... Hamiləlik dövründə yaranan artıq çəkidən xilas üçün nə etməli?


Rəsmi Bakı ABŞ-ı Ermənistana dəstək verməkdə ittiham edir\nRəsmi Bakı Qarabağ danışıqları üçün həlledici məqamın yetişdiyi bir vaxtda ABŞ-ı Ermənistanın mövqelərini möhkəmləndirməkdə ittiham edir.\nÖtən həftə Vaşinqtonda keçirilən ABŞ-Ermənistan və ABŞ-Türkiyə görüşləri, habelə Amerikanın təşviqi ilə düzənlənən Ermənistan-Türkiyə danışıqları ilə bir vaxtda Azərbaycan prezidenti İlham Əliyev Bakıda hökumətin geniş müşavirəsini keçirdi (13 aprel) və bəzi mühüm bəyanatlar veridi.\nBu bəyanatlardan belə nəticəyə gəlmək olar ki, Azərbaycan hakimiyyəti ABŞ-ın təzyiqlərini üzərində hiss edir və həmin təzyiqlərin Bakını Qarabağ məsələsində zəiflədib güzəştə məcbur etmək məqsədinə hesablandığını düşünür.\nEyni zamanda, məlum olur ki, yenilənmiş Madrid prinsiplərini qəbul etmək istəməyən Yerevan yeni əlavələr irəli sürərək danışıqlar prosesini 6 il əvvəlki mərhələyə qaytarmağa çalışır.\nBelə görünür ki, prezident Əliyev müşavirənin vaxtını təsadüfü seçməyib. Aprelin 13-dən başlayaraq Vaşinqtonda təşkil olunan nüvə təhlükəsizliyi sammitində ABŞ-ın diqtəsilə Ermənistan-Türkiyə danışıqları gedirdi. Danışıqlar kifayət qədər intensiv xarakter daşıyır.\nAzərbaycanın kənarda saxlanıldığı bu sammitdə prezident Barak Obama və dövlət katibi Hillari Klinton xeyli vaxt sərf edərək, ayrı-ayrılıqda Ermənistan prezidenti və Türkiyənin baş naziri ilə görüşlər keçiriblər. Həmçinin nazirlər arasında bir neçə dəfə ikitərəfli formatda görüşlər olub. Dövlət Departamenti bəyan edir ki, Vaşinqton tərəflərin Sürix protokollarının ratifikasiyasına dair konkret formul tapacaqlarına inanır.\nVaşinqtonu bir qədər tez tərk edən baş nazir Rəcəb Tayyib Ərdoğan isə inandırır ki, onun bağlı qapılar arxasında nümayiş etdirdiyi mövqe ilə ictimaiyyətə bəyan etdikləri arasında ziddiyyət yoxdur. Yəni Türkiyə əvvəlki kimi protokolların ratifikasiyasının Qarabağ məsələsində əldə edilən irəliləyişlərə bağlı olduğunu təsdiqləyir.\nTürkiyə baş naziri Ankaraya dönərkən jurnalistlərə onu da bildirib ki, Azərbaycan sərhədlərin açılması üçün ermənilərin iki rayonu - Ağdam və Füzulini boşaltmasını təklif edir. Yəni Bakı sərhədlərin açılması üçün Qarabağ münaqişəsinin hərtərəfli nizamlanmasını gözləməməyə razıdır və erməni tərəfindən müəyyən güzəştin əvəzində ABŞ-ın indiki administrasiyasının böyük önəm verdiyi regional layihəyə - Ankara-İrəvan barışına yaşıl işıq yandırmağa hazırdır.\nProseslərin bu cür gərgin xarakter aldığı bir vaxtda Əliyev həm Türkiyəyə, həm Qərbə və Azərbaycan ictimai rəyinə hesablanmış bəyanatlarla çıxış edərək deyib ki, Qarabağ məsələsindəki mövqeyinin əsas prinsipləri dəyişməyib. Belə ki, Dağlıq Qarabağ ancaq Azərbaycanın ərazi bütövlüyü çərçivəsində status ala bilər: “Biz razılıq vermədiyimiz təqdirdə heç kim qanunsuz qurum olan Dağlıq Qarabağı müstəqil qurum kimi tanımayacaq”.\nƏliyev bəyan edib ki, Azərbaycan tərəfi Minsk Qrupunun həmsədrləri tərəfindən hazırlanmış Madrid prinsiplərini böyük sülh sazişi üçün əsas kimi qəbul edir. İndi isə söz Ermənistanındır. Lakin Ermənistan bu təkliflərə konkret cavab vermir, vaxtı uzadır və təklif olunan sülh planına əlavələr irəli sürərək, danışıqlar prosesini 6 il əvvəlki mərhələyə geri qaytarmağa çalışır: “Hesab edirlər ki, vaxt keçdikcə bu status-kvo vəziyyəti daha da möhkəmlənəcək və on ildən, iyirmi ildən sonra artıq qeyri-qanuni qurum olan Dağlıq Qarabağın elə bil ki, legitimləşdirilməsi üçün daha da əlverişli imkanlar olacaq”.\nDövlət başçısı təsdiq edib ki, 6 il əvvəl Praqa prosesi adlanan danışıqlar başlayanda sonradan Madrid prinsipləri adlanan təkliflərdə Azərbaycan üçün “çox böyük təhlükəli məqamlar” yer alırdı. Belə ki, həmin təkliflərdə nə vaxtsa Dağlıq Qarabağı Azərbaycandan ayıra biləcək müəyyən mexanizmlər olub: “Əlbəttə ki, biz onu heç vaxt qəbul edə bilməzdik”.\nİlham Əliyev Madrid prinsiplərində Dağlıq Qarabağın yekun statusunu müəyyən etmək üçün referendum prinsipinə yer verildiyini xatırladır: “Müxtəlif dövrlərdə Ermənistan tərəfi bu prosesdən müxtəlif yollarla çıxmaq istəyirdi. Bəzən danışıqları tərk etməklə, bəzən çox müəmmalı səbəblər gətirərək danışıqlardan uzaqlaşmaqla özlərini bir növ gülünc vəziyyətə salırdılar. Ancaq biz görürük ki, onlar hər şeyə razıdırlar. Özlərini gülünc vəziyyətə salmağa razıdırlar. Özlərini qeyri-konstruktiv mövqeyin sahibi olan ölkə kimi təqdim etməyə hazırdırlar, təki bu proses əbədi proses olsun, danışıqlar getsin və dünya da sanki arxayınlaşsın ki, burada hər şey sakit olacaq, müharibə olmayacaq, onlar danışırlar, qoy danışsınlar”.\nAzərbaycan dövlət başçısı deyib ki, vasitəçi ölkələr Ermənistan tərəfi ilə çox ciddi iş aparılacağına və onları bu təklifi qəbul etməyə inandırmağa çalışacaqlarına dair vəd verib. Lakin Ermənistanla yenilənmiş Madrid prinsiplərinin qəbulu üçün iş aparmağı vəd edənlər, deyəsən, heç də hər üç həmsədr ölkə deyil. Bu işlə intensiv şəkildə Rusiya, son vaxtlar isə Fransa məşğul olur. ABŞ-ın başı isə başqa məsələyə-Ermənistanı bu kritik məqamda gücləndirərək, onun Türkiyə ilə sərhədlərini açmağa nail olmağa qarışıb. Əgər bu planlar reallaşsa, o zaman Ermənistanın Qarabağ məsələsində hansısa konstruktiv yanaşma nümayiş etdirməyə heç bir həvəsi qalmayacaq və nəticədə danışıqlar pozulacaq.\nİlham Əliyev üstüörtülü şəkildə ABŞ-ı günahlandıraraq deyib: “Biz görürük ki, bu gün, həlledici məqamda Ermənistana elə bir siyasi dəstək verilir ki, bundan sonra onlar danışıqlardan ümumiyyətlə imtina edə bilər. Bu gün Dağlıq Qarabağı kənarda qoyub bölgədə başqa məsələləri həll etmək nə dərəcədə düzgündür?! Tamamilə yanlışdır, tamamilə səhvdir və Azərbaycanın milli maraqlarına zidd olan mövqedir. Milli maraqlarımıza zidd olan mövqe nümayiş etdirənə biz hansı mövqeni nümayiş etdirə bilərik?!\nƏgər bizim maraqlarımız pozulursa, maraqlarımızı pozanın maraqlarını necə müdafiə edə bilərik, necə dəstəkləyə bilərik?! Əlbəttə ki, əgər bizim maraqlarımız kənara qoyulursa, əgər torpaqlarımızın işğalına göz yumulursa və işğalçı dövləti çətin, ağır iqtisadi vəziyyətdən çıxarmaq üçün min bir səy göstərilirsə, Azərbaycan ictimaiyyəti bunu necə qəbul edə bilər?! Nə üçün işğalçı ölkəyə təzyiqlər göstərilmir?! Nə üçün Azərbaycan bugünkü danışıqlarda demək olar ki, ən böyük konstruktivlik nümayiş etdirir, Ermənistan danışıqları pozur?! Ermənistanı bu ağır vəziyyətdən çıxarmaq cəhdlərini biz görürük. Nə üçün məhz Türkiyə-Ermənistan sərhədləri açılsın və Ermənistana elə bil ki, nəfəs gəlsin?!”\nTamamilə aydındır ki, bu narazılıq mesajları ABŞ-a və onun rəhbərlərinə yönəlib. Çünki uzun illərdir aparılan danışıqların həlledici fazasında Ermənistanı gücləndirmək istəyən, öz regional siyasətini bunun üzərində quran ABŞ-dır. İstər - istəməz bu siyasətin məkrli olduğu barədə qənaət formalaşır. Elə məkrli siyasət ki, Dağlıq Qarabağı Azərbaycandan qoparmağa və onu təslimçi sülhə məcbur edən de-fakto situasiya yaratmağa hesablanıb. Bəs niyə Azərbaycanın ABŞ-la münasibətləri Vaşinqtonun bu dərəcədə Ermənistanyönlü siyasət aparmasına gətirib çıxaracaq dərəcədə korlanıb? Bu, bir qədər fərqli mövzudur, ancaq onu qeyd etmək lazımdır ki, vəziyyətin indiki duruma gəlib çıxmasına Bakının apardığı yanlış siyasətin də rolu var.\nPrezident Əliyevin bəyanatlarından o da məlum olur ki, onun başçılıq etdiyi hakimiyyət Ermənistanı gücləndirmək istəyənlərin təzyiqləri, hətta “şantajları və qarayaxmaları” ilə üz-üzədir.\nAzərbaycan prezidenti deyib ki, Türkiyə-Ermənistan sərhədlərinin açılması Türkiyə və Ermənistanın işidir. Buna heç kim qarışmamalıdır: “Nə biz qarışmalıyıq, nə də ki, başqaları. Baxmayaraq ki, ölkələrin bəziləri hesab edir ki, hər işə qarışmalıdır. Bu, iki ölkə arasında olan münasibətlərdir. Qoy bu iki ölkə münasibətləri həll etsin. Əlbəttə ki, bu ölkələr münasibətləri həll edəndə regionda gedən prosesləri nəzərə alacaqlar, tarixi nəzərə alacaqlar, tarixi münasibətləri nəzərə alacaqlar. Heç şeydən xəbəri olmayan, bölgədə gedən proseslərdən xəbəri olmayan tərəflər təzyiqlə, şantajla, qara yaxmaqla nəyə nail olmaq istəyirlər?! Biz bunu belə qəbul edirik. Bu açıq şəkildə Azərbaycanın maraqlarına zidd olan bir siyasətdir. Azərbaycan dövləti öz siyasətində adekvat addımlar atır və atacaq”.\nBelə görünür ki, Azərbaycan prezidenti Vaşinqtonda gedən intensiv müzakirələrdə Türkiyə tərəfinə edilən təzyiqlər haqda xəbərdardır. Mətbuata sızan informasiyalara görə, bu dəfə ABŞ Türkiyə və Ermənistan arasında protokolların ratifikasiyasının qrafikini müəyyən edən formulun razılaşdırılmasına səy göstərir.\nPrezident Administrasiyasının rəsmisi Ağ Evin siyasətini sərt tənqid etdi\nƏli Həsənov: “Bizə dost olmayan ölkəyə niyə dost münasibəti bəsləməliyik?”\n“Azərbaycanda antiamerika çıxışları real mühitdən yaranır. Biz dəfələrlə ABŞ-ın müxtəlif qurumlarına çağırışlar etmişik ki, siz ATƏT-in üç həmsədrindən birisiniz, Dağlıq Qarabağ münaqişəsində də həlledici mövqeyə maliksiniz. Ermənistanla məsələlərdə, yardımlarda, Ermənistanı çətin vəziyyətdən çıxarma missiyasında bir qədər ehtiyatlı olsunlar. Digər tərəfdən, sülh yaratma missiyasını üzərinə götürmüş bir ölkəsiniz". APA-nın məlumatına görə, bu sözləri Azərbaycan Prezident Administrasiyasının ictimai-siyasi şöbəsinin müdiri Əli Həsənov deyib.\nABŞ-ın son zamanlar atdığı addımların sözün həqiqi mənasında Azərbaycan ictimaiyyətini narahat etdiyini bildirən Ə.Həsənov qeyd edib ki, ABŞ Azərbaycanı özünün strateji müttəfiq hesab edir, dünyadakı sülhyaratma prosesində Azərbaycan əsgəri onlarla çiyin-çiyinə iştirak edir:\n«Beynəlxalq terrorizmə qarşı mübarizədə Amerika ilk müsəlman dövləti olaraq Azərbaycanı yanında gördü. Azərbaycan buna görə az qala digər müsəlman ölkələri ilə münasibətləri korlamışdı. Enerji siyasətində Azərbaycan hər zaman Amerikanın maraqlarını nəzərə alıb. Digər məsələlər də var. ABŞ isə Dağlıq Qarabağ probleminin həllinə ciddi səy göstərmədən Ermənistanı vəziyyətdən çıxarmaq istəyir. Niyə? Çünki Ermənistan Azərbaycan torpaqlarını işğal etdiyinə görə bölgədəki transmilli layihələrdən kənarda qalıb, Ermənistanın vəziyyəti getdikcə pisləşir, əhali ölkəni tərk edir. Ermənistanın vəziyyətinin düzəlməsi bizim fikrimizcə işğalçılıq siyasətinə son verilməsi ilə olmalıdır. Yoxsa kiminləsə sərhədi açmaq, dilənərək ona əlavə pul göndərmək və s.-lə yox.\nBunlar haqlı olaraq Azərbaycan ictimaiyyətinin narazılığına səbəb olur. Ona görə də antiamerika çıxışlarına görə heç kimi günahlandırmasınlar. Günahı ilk növbədə Vaşinqtonun siyasətini müəyyən edən Konqresdə, erməni lobbisinin təsiri ilə qərar qəbul edən Amerika hakimiyyətində görsünlər».\nƏ. Həsənov bildirib ki, Azərbaycan ABŞ-ın bu siyasətinə qarşı artıq adekvat addımlar atır: “Mən hesab edirəm ki, Azərbaycan artıq adekvat addımlar atıb. Bu görünür. Biz birtərəfli qaydada Azərbaycana normal, dost, tərəfdaş münasibət bəsləməyən ölkəyə nə üçün dost, tərəfdaş münasibəti bəsləməliyik?\nBu anlamda Azərbaycan hakimiyyəti və ictimaiyyəti adekvat addımlar atmaqdadır, Dağlıq Qarabağ probleminin həlli ilə bağlı alternativ yollar axtarmaqdadır. ABŞ-ın Minsk Qrupunda təmsilçiliyinə qarşı artıq ictimai rəy formalaşır. Bu təmsilçilik Azərbaycana heç nə vermədi”.\n04.12.2020, 14:00 675\n22.02.2010, 20:55 142\n10.07.2009, 10:57 144\n06.11.2012, 15:26 182\n11.03.2010, 20:04 149


Qənirə Paşayeva AŞ PA-da səsləndi: “Ermənistan əsgərlərinin Azərbaycan torpaqlarında nə işi vardı? “ – İNSAN HÜQUQLARINA DAİR BEYNƏLXALQ STANDARTLARIN TƏSBİTİ ÜZRƏ BİRGƏ İŞÇİ QRUPU\nQənirə Paşayeva AŞ PA-da səsləndi: “Ermənistan əsgərlərinin Azərbaycan torpaqlarında nə işi vardı? “\nMillət vəkili Qənirə Paşayeva AŞ PA-da “Büronun İnkişaf qətnaməsi”nin müzakirəsi zamanı ön cəbhədə baş verən son hadisələrlə bağlı Azərbaycana qarşı itttiham dolu çıxış edən Samvel Farmanyana sərt cavab verib.\nTrend-in məlumatına görə, Q.Paşayeva qeyd edib: “Mən burada başqa bir çıxış edəcəkdim. Terrora qarşı birgə mübarizəmizin gücləndirilməsinin önəmi, mədəniyyətlərarası dialoqun genişlənməsi istiqamətində daha nələr etməliyik – bunlardan danışacaqdım. Amma Ermənistan nümayəndə heyətinin üzvü Samvel Farmanyanın ölkəm əlehinə söylədiyi yalanlara, ittihamlara cavab vermək, gerçəkləri sizə çatdırmaq istəyirəm. Mən sizlərə işgalçı Ermənistan hərbçilərinin anasının gözləri önündə qətlə yetirdiyi 16 yaşındakı Türanə Həsənlinin anasının, oğlunun gözləri önündə qətlə yetirilən Dadaşov Qaraşın ailəsinin və son günlərdə ön cəbhədə Ermənistan hərbçilərinin atəşkəsi pozaraq qətlə yetirdiyi və yaraladığı, evlərini dağıtdığı onlarla mülki azərbaycanlı ailənin çağırışlarını səsləndirmək istəyirəm”.\nMillət vəkili əlavə edib ki, aprel ayında Ermənistan atəşkəsi pozaraq mülki azərbaycanlıları, kəndləri hədəfə alaraq bir neçə mülki vətəndaşı qətlə yetirmiş, çoxlu sayda evləri dağıtmışdır:\n“Bizim əlimizdə bunu sübut edən fotolar və videolar var. Ermənistan heyəti adından burada çıxış edən Farmanyan, təəssüf olsun ki, Ermənistan ordusunun atəşkəsi pozmasına, törətdiyi cinayətlərə, qətillərə səssiz qalaraq, həqiqətlə heç bir əlaqəsi olmayan açıqlamalar verir və dünya ictimaiyyətini yanıltmağa çalışır. Ermənistan ordusu 2 apreldən başlayaraq Ermənistanın işgal etdiyi Azərbaycan topraqlarında qurduğu mövqelərdən atəşkəsi pozaraq Azərbaycana qarşı təxribat törətdi. Bunu xüsusilə bilməyinizi istəyirik. Azərbaycan və Ermənistan arasında yaşanan son olaylar iki ölkənin sərhədində deyil, Ermənistanın işğal etdiyi Azərbaycan torpaqlarında baş verib. Bu atışmada mülki insanlarımızı qoruyaraq həlak olan Azərbaycan əsgərləri, hərbçiləri öz torpaqlarını qoruyurdu. Bəs Ermənistan əsgər və hərbçiləri orada nə gəzirdi? Farmanyandan soruşun ki, sizin əsgərlərinizin o hadisələrin baş verdiyi yerdə, Azərbaycan torpaqlarında nə işi var idi? Mən burada sizin yanınızda soruşuram. Cavab versin görək, nə işi vardı? Çünki Ermənistan işğalçılığını davam etdirərək hələ də Azərbaycan torpaqlarını işğaldan azad etmir. Mən Farmanyanın Qarabağ problemi ilə bağlı mövqeyinə görə AŞ PA prezidenti Pedro Aqramunta qarşı səsləndirdiyi ittihamlara kəskin etiraz edirəm. AŞ PA prezidenti ədalətin yanında olaraq bu problemin həllinə, işğalın bitməsinə çağırır. Biz Assambleyamızı bu məsələyə daha çox diqqət ayırmağa, işğalın bitməsi üçün daha çox çalışmağa və işğalçı Ermənistana təzyiq etməyə və ədalətin yanında olmağa çağırırıq”.


Dağlıq Qarabağ məsələsini Moskva və Ankara həll edəcək / ANSPress.com\nDağlıq Qarabağ məsələsini Moskva və Ankara həll edəcək\nTürkiyə və Rusiya kürd və erməni problemini həll etməyə qadirdir.\n07 İyul, 2016 13:08\nTürkiyə və Rusiya prezidentləri\n"Rusiya və Türkiyə Dağlıq Qarabağ məsələsini həll edəcəklər". ANS PRESS-in məlumatına görə, bunu Liberal Demokrat Partiyasının lideri Vladimir Jirinovski yerli telekanallardan birinə müsahibəsi zamanı deyib.\nOnun sözlərinə görə, Rusiya və Türkiyə ticarət əlaqələrini birləşdirmək, iqtisadi və hərbi səylər göstərməklə həm Dağlıq Qarabağ, həm də kürd problemini həll etmək iqtidarındadırlar.\n"Əgər Türkiyə Rusiya ilə münasibətləri inkişaf etdirsə, bu, uzunmüddətli olacaq. İqtisadi baxımdan istər ticarət, istər sənayedə bunun ancaq müsbət tərəfləri olacaq, mənfi tərəfdən söhbət gedə bilməz. Biz şimaldayıq, onlar cənubda. Biz özümüzə lazım olan hər şeyi - bu istər dəniz olsun, istər çimərlik, almağa hazırıq. Əvəzində də onlara dünyanın 10 ən inkişaf etmiş ölkəsi sırasında olaraq nə lazımdırsa, verərik. Bu gün ruslara türklər daha yaxşı münasibət göstərir, nəinki polyaklar, finlər və hətta ukraynalılar. Türkiyədə ruslara qarşı xüsusi etirazlar yoxdur", - deyə siyasətçi əminliklə bildirib.\nVladimir Jirinovski - RLDP sədri\nJirinovski qeyd edib ki, əgər Rusiya və Türkiyə arasında münasibətlər yaxşılığa doğru davam edərsə, o zaman kürd və erməni problemi öz-özünə aradan qalxmış olar. Bu zaman Dağlıq Qarabağ problemi də özü həll olunacaq, Azərbaycan da razı qalacaq. Partiya lideri iki ölkənin barışığının həm Qafqaz, həm də Yaxın Şərqdə gözəl perspektivlərin olacağına inanır.\n"Dağlıq Qarabağ münaqişəsinin həllini necə görürsünüz?" - sualına isə Jirinovski belə cavab verib: "Bunu qoy Kreml həll etsin, bizim prezident. Amma Dağlıq Qarabağ üçün xüsusi bir status tapmaq olar ki, bundan həm ermənilər, həm də azərbaycanlılar razı qalsın. Yəni bu elə bir variant olmalıdır ki, bundan canavarlar da tox olsun, qoyunlar da salamat".\nDağlıq Qarabağ (qırmızı rəngdə göstərilib)\n18 İyul, 2016 13:41 5267\n16 İyul, 2016 16:04 12563\n07 İyul, 2016 22:26 10119\nKremldən Ankaranın ünvanına yeni ittiham\n18 İyun, 2016 13:55 8228


Expel Azərbaycan - Ağcaqanadların məhv edilməsi\nAğcaqanadlar – çoxlu sayda olan qan soran həşəratlardır. Onların 100-dən çox müxtəlif növləri var. Ağcaqanadlar bir sıra təhlükəli xəstəliklərin daşıyıcısı ola bilərlər. Yoluxma dişləmə zamanı insan orqanizminə daxil olan yoluxmuş tüpürcək vasitəsilə baş verir. Onlar sarılıq, malyariya, yatalaq və ensefalit kimi xəstəliklər yaya bilərlər. Hər il malyariya ağcaqanadı 600 milyon insanı yoluxdurur və onlardan 1 milyonu həmin xəstəlikdən ölür.\nAdi ağcaqanadların dişləməsi nəticəsində dəridə qıcıqlanma və allergiya reaksiyası əmələ gəlir. Həmçinin ağcaqanadlar – gecə həşəratlarıdır, ona görə də onlar insanları sağlam yuxu və istirahət imkanlarından məhrum edirlər. Ağcaqanadlar təbiət qoynunda, su hövzələrinin yanında istirahət haqqında pis təəssürat oyada bilərlər. Məhz buna görə də ağcaqanadlarla mübarizə insan üçün zəruri tədbirlərdən biridir.\nÇox zaman dişi ağcaqanadlar yaşayış və qeyri-yaşayış sahələrinə daxil olurlar. Həmçinin, necə deyərlər, «zirzəmi» ağcaqanadları da mövcuddur, belə ki, onların sürfələri məhz zirzəmilərdə inkişaf edirlər. Şəhərətrafı sahələrdə insanlar çox vaxt ağcaqanadların kütləvi halda yayılması problemi ilə üzləşirlər. Ağcaqanadlar yaşayış sahələrinə çox yaxın olan müxtəlif su hövzələrində çoxalırlar.\nZirzəmilərdə ağcaqanadların məhv edilməsi, su hövzələrinin və yaxın ərazilərin təmizlənməsi üçün peşəkarların yardımı tələb olunur. Expel Azərbaycan şirkətinin mütəxəssisləri ağcaqanadların qapalı və açıq məkanlarda məhv edilməsinin təsirli və effektiv metodikasını tətbiq edirlər.


ERMƏNİSTANIN SAAKAŞVİLİ TƏLAŞI – Təkcə gürcü hökuməti yox, Ermənistan da narahatdır | AzPolitika — onlayn siyasi-ictimai qəzet\n20 İL ƏVVƏL NAMİQ ABBASOV RUHANİYƏ NƏ DEMİŞDİ? – Keçmiş səfir qapalı görüşdə danışılanları açdı 08 Oktyabr, 2021\nERMƏNİSTANIN SAAKAŞVİLİ TƏLAŞI – Təkcə gürcü hökuməti yox, Ermənistan da narahatdır\nDərc olunub: 02/10/2021 - 15:26\nMixeil Saakaşvilinin cəsarətli və riskli addım ataraq, bütün hədə-qorxulara və təhlükələrə rəğmən vətəninə qayıtması təkcə Gürcüstan yox, bütün region ölkələri üçün gözlənilməz oldu. Bu qayıdışın, hər nə qədər həbslə nəticələnsə də, tezliklə qonşu ölkənin siyasi həyatında özünü ciddi şəkildə göstərəcəyi şübhəsizdir.\nMəsələ ondadır ki, sabiq prezidentin onsuz da gərgin keçəcəyi gözlənilən bələdiyyə seçkisindən bir gün öncə Gürcüstanda peyda olması hazırkı hökuməti olduqca çətin vəziyyətə salıb. Saakaşvilinin (həbsdə, yaxud azadlıqda olmasından asılı olmayaraq) ümumiyyətlə Gürcüstanda olması mövcud hakimiyyət üçün olduqca təhlükəlidir. Çünki Gürcüstanın üçüncü prezidenti təkcə kifayət qədər geniş elektoratı ilə deyil, xarakter, enerji, ideya, xarizma və s. baxımından da indiki hökumətin ən böyük rəqibidir və bir çox istiqamətlərdə onu üstələyir.\nDigər yandan hakimiyyətlə müxalifət arasında aprel ayında Avropa İttifaqının patronajlığı altında imzalanmış anlaşmaya görə hakim partiya oktyabrın 2-də keçirilən seçkidə 43 faizdən az səs toplayacağı təqdirdə, ölkədə növbədənkənar parlament seçkiləri keçirilməlidir. Hökumət hər nə qədər bu anlaşmadan boyun qaçırmağa çalışsa da, hazırda Avropa İttifaqı bu anlaşmanın üzərində möhkəm dayanıb və Gürcüstandakı siyasi analitiklər hakimiyyətin həmin razılaşmaya riayət etməyə məcbur olacağını qeyd edirlər. Əks halda, hökuməti Qərblə qarşıdurma halına gətirəcək siyasi böhran gözləyir. Ona görə də bugünkü seçkidə hər kəsin diqqəti Saakaşvilinin “Milli Hərakatı”nın nə qədər səs toplayacağından daha çox hakim “Gürcü Arzusu”nun 43 faiz səs yığıb-yığmayacağına yönəlib. Əgər milyarder Bdzina İvanişvilinin partiyası səslərin ən azı 43 faizini toplamasa, növbədənkənar parlament seçkisi qaçılmaz görünür. Saakaşvilinin artıq Gürcüstanda olduğu nəzərə alınsa, həmin seçkilərin nəticələrini proqnozlaşdırmağın nə qədər çətin olduğunu isə xüsusi qeyd etməyə yəqin ki, ehtiyac yoxdur.\nBu arada Saakaşvilinin vətənə qayıtmasına qonşu ölkələrin reaksiyası maraq doğurur. İlk olaraq, Rusiyanın mövqeyini ifadə edən Vladimir Putinin sözçüsü Dmitri Peskov bir qədər saymazyana formada bildirib ki, guya Saakaşvilinin ətrafında baş verənlər Kreml üçün maraqlı deyil və Gürcüstanın hazırkı hökuməti kimi, o da sabiq prezidenti “təlxəklikdə” günahlandırmaqla yetinib. Təbii ki, Moskva özünü soyuqqanlı göstərməyə çalışsa da, Saakaşvilinin hakimiyyətə qayıtması perspektivinin Putin hakimiyyəti üçün nə demək olduğunu anlamaq çətin deyil...\nGürcüstanın digər qonşusu Ermənistana gəlincə, rəsmi səviyyədə Gürcüstanda baş verənlərə hər hansı reaksiya bildirilməsə də, erməni mətbuatı və politoloqları artıq narahatlıqlarını biruzə verməyə başlayıblar. Məsələn, Rusiyanın Ermənistandakı ruporlarından sayılan “Sputnik Armenia”da Saakaşvilinin qayıdışı ilə bağlı dərc edilən məqalədə deyilir ki, sabiq prezidentin Gürcüstan siyasətində, xüsusilə də hakimiyyətdə olması perspektivi Ermənistana yaxşı heç nə vəd etmir: “İstənilən hakimiyyət dəyişikliyi xarici siyasətdə yeni prioritetlər deməkdir. Odur ki, İrəvanın düşünmək üçün əsasları var. Saakaşvilinin prezidentliyi dövründə Tbilisi ilə münasibətlər hər nə qədər hamar olsa da, o, xarici siyasətdə prioritet istiqamət kimi birmənalı şəkildə Türkiyə və Azərbaycanla əməkdaşlığa üstünlük verirdi.”\nMəqalədə deyilir ki, uzun illər gürcü və erməni xalqlarının dostluğu və qardaşlığı barədə danışılsa da, real olaraq iki ölkənin ən çox yaxınlaşması məhz B.İvanişvilinin “Gürcü Arzusu” hökumətinin zamanında müşahidə olunub. Bu da xüsusilə onunla bağlıdır ki, İvanişvili hökuməti Ermənistanın sahibi olan Moskva ilə hansısa əlaqələr yaratmağa müvəffəq olub: “Məhz ”Gürcü Arzusu” Moskva ilə hansısa əlaqələr qura bildi ki, bu da İrəvanın maraqlarına uyğundur. Həmçinin, məhz bu hakimiyyətin dövründə İrəvanla Tbilisi arasında ölkə liderlərinin qeyri-rəsmi görüş formatı mümkün oldu. Saakaşvilinin mövqeyinin güclənməsi isə Gürcüstanın Rusiya ilə münasibətlərinin daha da pisləşməsinə və qonşularla münasibətdə disbalans yaranmasına səbəb olacaq. 9 illik hakimiyyəti dövründə Saakaşvilinin Ankara və Bakı ilə münasibətlərin dərinləşdirilməsi kursu prioritet təşkil edib.”\nMəqalədə bildirilir ki, hətta keşmiş prezident Serj Sarqsyan Saakaşvilini Ermənistanın ən ali mükafatı olan “Şərəf ordeni” ilə təltif etsə də, “Mişa” mövqeyini dəyişməyib və yenə hər vəchlə Türkiyə investisiyalarının Gürcüstana cəlb olunmasına və Tbilisinin Bakı ilə Ankaranın daxil olduğu üçlü formatda müxtəlif layihələrə qoşulmasına nail olub.\nO da xüsusi vurğulanır ki, məhz Saakaşvilinin dövründə Gürcüstanın Milli Təhlükəsizlik Konsepsiyasına Azərbaycan strateji müttəfiq kimi daxil edilib: “Gürcüstanın 2005-ci ildə qəbul olunmuş Milli Təhlükəsizlik Konsepsiyasında Ermənistan “yaxın əməkdaş” kimi göstərilirsə, Azərbaycan “strateji əməkdaş ölkə” statusunda tanınır.” Nəhayət, Saakaşvilinin 44 günlük müharibədə tutduğu mövqe erməniləri qətiyyən qane etmir. Bununla bağlı “Sputnik Armenia” yazır: “Döyüşlərin aktiv fazası dövründə Saakaşvili açıq şəkildə Bakını müdafiə etdi və “Dağlıq Qarabağın Azərbaycan Respublikasının suveren ərazisi” olduğunu bidirərək, bunu heç nəyin dəyişə bilməyəcəyini bəyan etdi. Bütün bunlar onu deməyə əsas verir ki, Saakaşvilinin siyasətə qayıtması Gürcüstanın Ermənistanla münasibətlərinin dərinləşməsinə gətirib çıxarmayacaq...”\nGöründüyü kimi, erməni tərəfini Mixeil Saakaşvilinin nəinki hakimiyyətə, ümumiyyətlə gürcü siyasətinə qayıtması belə narahat edir. Bu da gözlənilən idi, çünki təkcə Tbilisidəki erməni teatrının tikintisinə öz cibindən 18 milyon dollar xərcləyən Bdzina İvanişvilinin rəhbərlik etdiyi siyasi qüvvə ilə Saakaşvilinin regiona baxışları xeyli dərəcədə fərqlənir və bu fərq heç də Ermənistanın xeyrinə deyil. Bunun da ciddi əsasları var.\nQonşularını arxadan vurmağa adət etmiş Ermənistan Azərbaycan kimi Gürcüstana da qarşı ərazi iddialarına malikdir. Abxaziyada erməni hərbi dəstələrinin Gürcüstana qarşı döyüşməsi, Ermənistanın bütün beynəlxalq platformalarda Rusiyanı dəstəkləyərək, separatçı qurumlarla bağlı səsvermələrdə Moskvanın lehinə səs verməsi və digər çoxsaylı səbəblər Tbilisinin istənilən halda İrəvana yox, daha etibarlı qonşu və dost olan Bakıya və Ankaraya üstünlük verməsini qaçılmaz edir.\nRoma 2021-10-02 18:26:44\nİstənilən halda Saakaşvili Azərbaycan və Türkiyə üçün ən yaxşı Gürcüstan rəhbəri olmuşdur, ona görə də mənim ona rəğbətim vardır...\nRasim 2021-10-02 16:20:47


2021, 16 İyun, çərşənbə, Bakı vaxtı 00:30\nBakıda keçirilən ilk Avropa Oyunlarının bitməsinə bircə gün qalır. Bəzi xarici media orqanları isə ölkədə insan hüquq və azadlıqları pozuntularından silsilə yazılar dərc etməkdədir.\n«The Guardian» qəzetinin Bakıya buraxılmayan əməkdaşı Owen Gibson-un fikrincə, xeyli sıx idman təqvimində Avropa Oyunlarına elə də ehtiyac yoxdur, sadəcə, avtoritar dövlət bu tədbirdən söz azadlığı və demokratiyaya hücumu sürətləndirmək üçün bəhanə kimi istifadə etdi.\n«Twitter-də bitib-tükənməyən hökumətyönlü səslər «The Guardian»ı və insan haqları qruplarını ancaq gənclik və atletikanı hədəfləyən bu idman tədbirini siyasiləşdirməkdə ittiham edir. Ancaq oyunları siyasiləşdirən İlham Əliyev hökuməti oldu. Bu tədbir qurama ittihamlarla saxlanmış siyasi məhbusların azadlığa buraxılması ilə müşayiət olunsaydı, onda proqressiv qüvvə olması iddialarının bir qismi təsdiqlənərdi».\n«Əvəzində təzyiqlər intensivləşdi və ifadə azadlığı boğuldu. «The Guardian»a akkreditasiya verilməyəndən sonra dövlət xəbər agentliyi bizi «oğru» və «casus davranışı»nda ittiham edən məqalələr dərc etdi. Səbəb dekabrda bu Oyunları insan haqlarının pisləşməsi fonunda işıqlandıran məqaləmiz idi».\nMüəllif daha sonra korrupsiyadan yazan jurnalist Xədicə İsmayıl, hüquq müdafiəçilərinin həqiqəti söylədiyinə görə həbsdə yatdığını qeyd edir.\nOwen Gibson diqqəti Böyük Britaniya komandası rəhbərliyinin ölkədə insan haqları pozuntuları barədə kəlmə də kəsməməsinə çəkir. «Sərhədsiz Reportyorlar» Azərbaycana mətbuat azadlığına görə 180 ölkə içində 162-ci yeri ayırır. Almaniya, İsveç dilə gəlsə də, Böyük Britaniya «buraya yalnız idman üçün gəldiyini» bildirir. «Buna görə təkcə atletləri günahlandırmaq düzgün deyil. Çoxu gənc idmançılardır, birinci dəfədir belə idman yarışına qatılırlar, əslində danışmalı da deyillər, yarışa gəliblər. Danışmağı digərlərindən gözləmək gərəkir», - müəllif yazır.\n«Beynəlxalq Olimpiya Komitəsinin üzvləri FIFA ətrafında baş verənlər, Pekin və Almatının 2022-ci il Qış Olimpiadası uğrunda yarışması ilə bağlı kifayət qədər siyasi mövqe ortaya qoysa da, Bakı Oyunlarında bunu görmədik. İrlandiya Olimpiya Komitəsi və Avropa Olimpiya Komitəsinin rəhbəri Pat Hickey bu yarışmaya şəxsi yürüşü kimi baxırdı. O, «The Guardian»ın ölkəyə girişinə icazə verilməməsini izah etmək üçün müsahibə də vəd etdi, ancaq bu müsahibə reallaşmadı. Bir neçə gün sonra Hickey prezident Əliyevdən «Şərəf ordeni»ni qəbul edəndə, dil-boğaza qoymayıb minnətdarlığını izhar edirdi. Bakı-2015-in Əməliyyat Komitəsinin rəhbəri Simon Clegg də məsələyə toxunmur. Elə son 30 ayda milyardlarla dollarlıq Oyunların təşkili ilə məşğul olan digər qərblilər də».\n«Əliyev, Hickey, AOK və dostları Bakı Oyunlarını böyük uğur adlandırıb. Bakı artıq gələn il «Formula 1» yarışlarına, 2020-ci ildə isə UEFA Avropa Çempionatına hazırlaşır. Tənqidi səslər susdurulur, beynəlxalq idman cəmiyyəti heç pıçıltıyla da etiraz etmir, bu arada digərləri də sudan quru çıxa biləcəklərini götür-qoy edirlər. Hələ ola bilsin, Bakı-2015 dünya idmanında dönüş nöqtəsi hesab olunsun – bütün pis səbəblərə görə».\nBakı - 16 iyun 2015\nAVROPA OYUNLARINA BAKI KÜÇƏLƏRİNDƏN BAXIŞ\nEurasianet saytı da saytı yazır ki, hakimiyyət Avropa Oyunlarının özünə inanan bir millətin böyük beynəlxalq idman tədbirini keçirə bilmək qabiliyyətini ortaya qoyduğunu iddia edir. Ancaq Bakı sakinlərinin bəziləri buna şübhəylə danışır, deyirlər ki, bu bəyanatların həqiqiliyi iyunun 28-də bağlanış mərasimindən sonra üzə çıxacaq.\nPortala danışanlardan heç biri adının çəkilməsini istəməyib. Onlar boslarının, hökumət rəsmilərinin təzyiqlərindən çəkindiklərini deyiblər. «Bu oyunlar, bu binaların hamısı Avropa standartlarına uyğundur. Bu standartlar həyatın digər sahələrinə də daxil olmalıdır, növbəti addım bu olmalıdır», - Bakıda bir humanitar təşkilatın təmsilçisi deyib.\nSayt yazır ki, Oyunlar Bakını fiziki baxımdan dəyişib, şəhər daha sakitdir, sıxlıq azalıb. Tikinti layihələri dayandırılıb, dəfn, toy mərasimləri, hətta bayırdan paltar asmağa qadağa qoyulub.\nYazıda Bakıda tikilən nəhəng idman obyektlərindən, 6 min atletin yarışmaya qatılmasından bəhs olunur. «Bu layihələrdə məmnuniyyət, həyəcan və imkan üfüqləri cəmləşib. Bütün bunlar əhali arasında hökumətin siyasətinə böyük zaman qazandırır», - Bakıdakı tikinti bumunu araşdıran, Nyu-York Universitetinin antropoloqu Bruce Grant deyir.\nAncaq beynəlxalq media daha çox ölkədəki insan haqları pozuntularına diqqət ayırıb. «Bütün bu pisləmələr hökumətin özünü daha çox təcrid olunmuş və paranoik hiss etməsinə gətirib çıxarıb», - bir vətəndaş cəmiyyəti fəalı deyib. «Onlar Qərblə münasibətdə xal qazana biləcəklərinə inanmırlar. Pis iş görəndə də tənqid olunurlar, yaxşı iş görəndə də tənqidə məruz qalırlar», - başqa bir fəal deyib. Rəsmilər isə ölkəni gözdən salmağa yönəlik beynəlxalq kampaniyadan gileylənir. Bruce Grant Azərbaycanın PR cavabını «yöndəmsiz, kobud» adlandırır.\nYazıda qeyd olunur ki, Bakı sakinləri hökumətin demokratik göstəricilərindən xəbərdar görünür. «Özümüzü elə aparırıq ki, guya onu tanımırıq», - bunu bir ofisiant araşdırmaçı-jurnalist Xədicə İsmayıl barədə suala cavabında deyib. «Ancaq tanıyırıq».\nBir özəl şirkət mühafizəçisi korrupsiya və təzyiqlərdən acı-acı gileylənib, ancaq əcnəbidən xahiş edib ki, Oyunlar barədə ancaq yaxşı şeylər yazsın.\n«Çünki pul onsuz da xərclənib. Ümid edək məqsədlərə çatılacaq», - o, izah edib.


Parisə gəlir. Van Qoqun Parisə gəlişi bizə vaxt barədə məlumat verə bilər. aprel 2020\nParisə gəlir. Van Qoqun Parisə gəlişi bizə vaxt barədə məlumat verə bilər.\nİncəsənətYaradıcılıqArtımFərdi inkişafZamanın idarə olunması\nParisə gedir. Van Qoqun Parisə gəlişi bizə vaxt barədə məlumat verə bilər.\nHəyat, böyümə, sənət və yaradıcılıq.\nUzun altı il ərzində Van Gogh eskizlər çəkdi, boyadı, oxudu və sənətini öyrəndi. Həyatı onu çox fərqli şəhərlərə apardı, fərqli insanlarla görüşdü və bir çox fərqli uyğunsuzluqlarla qarşılaşdı. Həyatından asılı olmayaraq, rəsm çəkməyə davam edirdi. Məqsəd Parisdə qardaşı Theo ilə bitmək idi. İllər keçdikdə Vincent və Teo Vincentin Parisə getməsinin doğru vaxtı olsaydı, danışacaqdılar. Teo əsas axın sənət dünyasında iştirak etmiş və Vinsentin məsləhətçisi kimi fəaliyyət göstərmişdir. Teo tez-tez Vinsentin yanına getməsini təşviq edir və ona Parisə getməyin vaxtının olmadığını söyləyirdi.\nParis bir rəssam üçün son məkanı təmsil etdi. Şəhər sənətçilərə "qiymətli təlim, işlərini sərgiləmək və satmaq üçün imkanlar və ilham verən bir sənət cəmiyyəti" təklif etdi (rəssam Paris, 2018).\nVinsent başqa bir şəhərdə salamını tükəndirmişdi. Bəzi münasibətləri pozdu, bir ailəni qurdu, modellərini aşdı və rəğbət bəsləyənlərin hamısını yedi. Onun şəhərdən çıxması vaxtı gəldi. Bu, Parisə getməyə vaxt yaratmadı, amma sənəti ilə nə baş verdi.\nVincent başqa bir kətan üzərinə tökdü. Yorğun modelləri saatlarla demək olar ki, yuxuya getdi. Rəsm saxladı. Çıxmayacaq bir şey əldə etməyə çalışırıq. Bitirdikdən sonra kətanları yerə atdı və başlamağa təmiz bir qoydu. Onun bundan xəbəri yox idi, ancaq boya hazırladığı şey hər şeyi dəyişdirəcək və həyatının yeni bir dövrünə başlamışdı.\n“Brüsseldə Pietersenin dediyi kimi oldu; modellərinə çox yaxın idi. Bir perspektiv əldə edə bilməmişdi. Özünü təbiətin qəlibinə tökürdü; indi özü qəlibinə tökdü ”(Daş, 1934).\nAltı il keçdikdən sonra Vincent çoxdan arzuladığı şeyləri ələ keçirdi. Bu rəsm mövzusunda bir şey əvvəlkilərdən fərqli idi. İstədiyi rəngləri ələ keçirdi. Göründüyü mənzərəni ələ keçirdi. O, “keçməyənləri” ələ keçirdi (Daş, 1934). Rəsmini sakit və dinc hisslə bitirdi. Adi qaydasında deyil. Rəsmində yaşadıqlarını çəkən bir qoxu və dad var idi. O məmnun idi və bu onu sənət sənətinin inkişafı və həyatının növbəti mərhələsinə sövq etdi. Paris üçün hazır idi.\nParisə çatanda qardaşı onu sənətini yenidən müəyyənləşdirəcək bir şeylə tanış etmək üçün sakitcə gözləyirdi. Teo, qardaşının rəssamın növünün olduğunu bilərək impressionistlərə tanıtdı. Teo bunun Vinsent üçün əskik olduğunu bilirdi. Teo digər impressionistlərə məruz qaldıqda, qardaşının da bir olduğunu bilirdi. Hər şeyin orada olduğunu və Vincentin işığın və rəngin öyrənilməsinin lazım olduğunu bilirdi. Teo Vincentə "onlardan borc almalı olduğunu" söylədi. Ancaq daha heç nə. Sən təqlid etməməlisən. Süpürülməməlisən. Paris sizi su altına qoymasına imkan verməyin ”(Daş, 1934).\n"Siz Boringe-də qələm götürdüyünüz gündən bəri impressionist idiniz. Rəsminizə baxın! Fırçanıza baxın! Xətlərinizə baxın! Bunlar sizin təəssüratlarınızdır "(Daş, 1934).\nNə gözəl an. Teo Vinsentə itkin parçaları yığmağa kömək etdiyi an. Vincent dərhal bütün sənət təcrübəsi və öyrənməsinin heç bir şey olmadığı üçün dərhal ümidsizliyə qapılır. Teo deyir ki, YOX! “Sən öz sənətini özün üçün hazırlamısan. Siz Vincent Van Gogh kimi rəngləyirsiniz və dünyada heç kim yoxdur. Xüsusi ifadənizi kristallaşdırmadan əvvəl buraya gəlsəydiniz, Paris sizi özünüzə uyğunlaşdıracaqdı "(Daş, 1934).\nİllər Vincent'i gələcək üçün hazırlamaq üçün lazım idi. Onu nəzərdə tutulan sənətkar olmağa hazırlamaq üçün lazım idi. Çox tezliklə Parisə getmiş olsaydı, İmpressionizmə hazır deyildi. Vaxt hər şeyin açarı idi. Vaxt bizim üçün hər şeyin açarıdır. Bu gün olduğumuz yer bədii prosesin bir hissəsidir. Bu sənətçi olaraq böyüməyimizin bir hissəsidir. Parisə vaxtından əvvəl getməyə çalışsaq, buna hazır olmayacağıq. Fürsətlərə hazır olmayacağıq, satmaq üçün işimiz olmayacaq və həddən artıq cəmiyyət üçün hazır olmayacağıq. Sənətkarlığımızı inkişaf etdirmək və səsimizi tapmaq üçün tək vaxt lazımdır. Bütün hazırlıq bir şey deməkdir. Vincent üçün bir şey demək idi.\n"Biri təbiətə tabe olmaq üçün ümidsiz bir mübarizədən başlayır və hər şey səhv olur; biri sakitcə palitrasını yaratmaqla bitir və təbiət bununla razılaşır və əməl edir "(Daş, 1934).\nVincent özünün sonuna çatdı. O kətanı yerə atanda başqasını götürdü və palitrəsinə görə rəngləməyə başladı və bu anda o Paris üçün hazır idi. Təbiəti, başqalarının fikirlərini izləməyi dayandırdığı anda öz yolu ilə getməyə başladı. Görmə işlərini öz tərzinə tökdüyü zaman. Sonra məşq etməyə hazır olacaq, satıla biləcəyi parçaları hazırlayacaq və bir sənət cəmiyyətinə qatılardı. Bir sənətkar kim olduğuna əmin olmadığına qədər bir sənət ictimaiyyətini əhatə edə bilmədi. Onu olmadığı bir şeyə düzəldərdilər. Teonun sayəsində lazımlı vaxtda getdi və həmişə olduğu üçün olduğu sənətçi oldu.\nSizin üçün uyğun bir vaxt var və inşallah tapa bilərsiniz.\nParisdə rəssam. (2018). 17 Oktyabr 2018 tarixində, https://www.vangoghmuseum.nl/az/stories/artist-in-paris#2 saytından əldə edilmişdir.\nDaş, I. (1934) Həyat üçün şəhvət. New York, NY: Pinqvin.\nƏvvəlcə 17 oktyabr 2018-ci il tarixində aprolificanthology.com saytında yayımlandı.\nMurallar və Abidələr: Charlottesville-nin İctimai Sənəti Niyə Siyasi SiyasətdirLəyaqət rəssamı6 Fotoqrafiya 2017-ci il üçün yeni il qərarlarıQədim Buddist sənət əsərləri bizə gələcəyi qorxmamağı öyrədirÜç dəhşətli rəngin qısa qiymətləndirilməsi


Kitabyandıranlar və ruhöldürənlər – Xural qəzeti\nKitabyandıranlar və ruhöldürənlər\nXural Yazıldığı tarix 19 Fevral 2018\nGənclik illərimizə düşən ölkəmizin qalmaqallı keçid dövründə Bayram Bayramovun parlamentdəki çıxışına görə kitabını cırmaq, yandırmaq yarışını dəqiq xatırlayıram. Mən də o zaman hələ zəif olan yüzlərlə kitabı olan kitabxanamın içərisində onun əsərlərini axtarırdım. Milli oyanış havası ilə gənclik emosiyalarım üst-üstə düşmüşdü. Amma kitabı məndə olmadığı üçün cırmağa imkanım olmamışdı. Amma deyə bilmirəm, kitabı olsaydı belə, bəlkə də cırmazdım. Bəlkə də əksinə…\n“Daş yuxuları”ndan sonra Əkrəm Əylisli də ona bənzər hücumların qonağı oldu. Onda isə müəllifin kitabları evimdə var idi, amma cıracaq və ya yandıracaq yaşım deyildi. Düşünərək danışa biləcəyim başımı yaşıma yaraşan işlərə sərf etməli idim. İndi Anarın kitabları ilə oxşar davranırlar. Bunları edən narazılarmı haqlıdır, yoxsa özünü ziyalı sayanlarmı? Gərək bu haqda dərindən düşünək…\nKitab yandırmaq müəllifi tonqala atmaq deyil. Bunu onun şəxsinə və ideyalarına zərbə də saymaq olmaz. Onda o məntiqlə XV əsrdə İohan Qutenberqin kitab çapı üçün etdiyi ixtira ilə fəxr edən bəşəriyyət indi onun ləğvi fikrinə də düşməlidir. Çünki bəzi kitablar dedektiv janrlarla cinayətkar aləmə kart-blanş verib, ona yeni üsullar öyrədilməsinə yardım edir və onlara ağlagəlməz ideyalar verməkdə davam cinayətkarlığı təşviq edir. Cinayətkların etdiyi qətllərə görə bıçağı düşünüb tapana lənət oxumayın. Milyonlarla insanı ölümün pəncəsindən xilas edən həkim bıçağına da minnətdarlığı unutmayın. Tikanları görən gözlər, gərək gülləri də görsün.\nAzərbaycanda kitab ənənəsinin tarixi qısa deyil. Hətta orta əsrlərdə belə Azərbaycanda kitab emelatxanaları fəaliyyət göstərirdi. Elmi və bədii əsərlər kitab halına salınırdı. Bu formada olan emalatxanalar Red-ə-Rəşiddə, Şeyx Şəfidə, Marağa kitabxanasında mövcud olmuşdu. Hətta indinin özündə dünyanın məşhur muzeylərdində Cəfər Təbrizi, Kəmaləddin Behzad, Sultan Məhəmməd kimi rəssam və xəttatların ortaya çıxardığı kitablar saxlanılır. Amma biz müasirlərin əsərlərini cırırıq. O müasirlər ki, uzun illərdir ki, ədəbi yaradıcılığı məmurluğa qurban veriblər. Məmur kimlikləri yaradıcı obrazlarını xeyli kölgədə qoyub. Anar da, Elçin də bu sıraya öncüllük edirlərdəndir. Bu seçim də onların haqqı…\nKitab yandırmaq son addımdırmı? Azad media imkanları yox səviyyəsindədir. Amma sosial şəbəkə kimi geniş informasiya bolluğunda “üzməyə“ ki dərin sular var. Bu qədər geniş imkanların olduğu sosial şəbəkələrdə “yaşıl işıqda” gözləyib müzakirə mühitini seyrə edən milyonların müqayisə imkanını əldən buraxıb nədən kitab müəlliflərinə qarşı olan və sivil mübarizə üslubu kimi görünməyən kitabyandırmaq kompaniyasına qoşulaq? Bu müstəvi özündə hər bir şəxsin yönəltdiyi sorğunu, status qeydləri, şərhi və məqalə kimi bundan daha böyük təsir gücünü özündə saxlamırmı? Barmağımızın ucunu klaviaturaya toxundurmaqla bütün dünyanı ekrana gətirən bizim nəsil qədər hansı nəslin belə bir texnoloji imkanı olub? Sürətlə dəyişən dünyada mübarizə formaları, üsulları və sosial şərtləri də dəyişməyibmi?\nOrta əsr dövrlərində padşahın qəzəbinə gələnləri oda atırdılar. İndi qəzəbə tuş gələnlərin isə kitabların da daha oda atmırlar. Çünki imkanlar və fürsətlər azad sözün daşıyıcılarının xeyrinə dəyişib. O zamanlar təsir vasitəsi çox ağrı-acı tələb edirdi. İndi yeni ifadə imkanları və böyük pəncərələr açılıb. Bu məqaləni yazmaq üçün mənə 1-2 saat kifayət etdiyi halda iki əsr bundan öncə aylar lazım olardı. O dövrdə bir hərfi yazmaq üçün taxtanın üzərindəki hərfləri saxlamaqdan ötəri bıçaqla içərisini oyurdular. İndi nə ağacın, nə də insan beyninin içini oymaq kimi bir dərdimiz yoxdur. İnsanın beynini “yumaq” isə vəhşilik hesab olunmur, yaradıcı iş sayılır. İndi həmin informasiya gözləyən beyinə ekologiyanı çirkləndirən kitab tüstüsü yox, sağlam təfəkkürdən süzülüb gələn ağıl ətri lazımdır. Onda insanlar tüstüdən zəhərlənməzlər, ətirdən məmnun olarlar.\nYersiz mübahisəni və ya cığallığı inteletual müzakirədən aşağı tutduqca cəmiyyətdə həqiqətin doğuluşu üçün zəmin formalaşdırmaq tamamilə mümkündür. O zaman bir məqalə səviyyəsində olan cavabların biri-birinə əvəz etməsi sonda kitabların çapına yol açacaq. Bu kitablara da tələbatı artıracaq. Hələ 2 əsr öndədən də belə olmuşdu. XVIII əsrdə kitaba tələbat o qədər artmışdı ki, kitab çapı ilə bağlı yeni düşünülməyə başlanıldı. Saksoniyalı mühəndis Fridrix Kenik həmkarı Anderas Bauerlə bir araya gələrək buxarla işləyən çap maşınların işə saldılar ki, kitab çapına kömək etsinlər. Mədəni dünya ölkələri kitaba marağı elə səviyyəyə çatdırıblar ki, kitab nəşri – poliqrafiya hazırda əsas sənaye sahəsinə çevrilib. Yeri düşmüşkən bir haşiyə çıxım… 1830-cu ildə Şuşada mətbəə fəaliyyətə başladı. XX əsrin əvvələrində Orucov qardaşlarının fəaliyyəti mövcud olmuş. Çağdaş dövrümüzdə bu işi daha çox fədakarlıqla, dişi-dırnağı ilə “Qanun” nəşriyyat evinin rəhbəri Şahbaz Xuduoğlu görür. Zamanlar arasında bu əlaqəni görmək mübaliğə deyil, buna haqq edənlərin layiq olduqları Haqqı kitab kimi rəfinə qoymaqdır. Bu da kitaba olan münasibətdir.\nZiyalı obrazını hər birimiz haradansa didib-tapıb çıxarır və formalaşdırırıq. Kitablardan oxuyuruq, canlı nümunələrdən əxz edirik, tarixi şəxsiyyətlərin həyatlarını vərəqləyirik, bədii əsərlərin obrazlarından mənimsəyirik. Mənim də özüm üçün formalaşdırdığım ziyalı obrazının çoxsaylı məziyyətləri içərisində bir əlaməti xüsusi fərqləndirirəm. Şəffaf keçmişinə görə rahat, amma cəmiyyətin gələcəyinə görə narahat olanə mən şəxsən düşüncəmdə formalaşdırdığım ziyalı obrazına daxil edirəm. Ona görə, elə bil hər zaman gerçək ziyalını narahat görməyi arzulayıram. Düşüncə, narahatlıq və bəzən tərəddüdlərlə dolu təzadlar içərisində gerçək ziyalı özünü sanki narahat hiss edəndə problemi “dərisi” ilə hiss etdiyini sezirsən. Ziyalı məncə, beləcə “komfort zonasında” olmayanda o, daha çox cəmiyyətin ziyalısı olur, nəinki kiçik bir qrupun maraq dairəsinə daxil olanda və onun daşıyıcısına çevriləndə. İmkanlarını daraldan və özünü məhdudlaşdıran dar çevrə ziyalısından isə ümumiyyətlə cəmiyyətin gözləntiləri də olmur. Bu od-alov söhbəti həmin gözləntilərin özünün doğrultmamasından meydana çıxardığını düşünürəm.\nCəmiyyətin reaksiyası səbəbsiz deyil. Anlaşılandır, amma təqdir olunan da deyil. Çünki, cəmiyyət özünün arzuladığı ziyalı obrazının çərçivələrinə sığan yazıçısına, elm adamına onun halına yanmaq ehtiyacını umur. Umulan ziyalıların isə davranışları məyusluq doğranda isə onun rezonansı daha ucadan səsli-küylü gəlir. Kütlədə isə bir üsyankarlıq, barışmazlıq ruhu olduğuna görə yazıçısının əsərlərini göydən yerə vurmaq istəyir. Kitabyandıranlara qarşı yazıçı Anarın da reakasiyası özünü çox gözləmədi. Kitablarını yandıranları cahil adlanırdı. Mənə elə gəlir ki, Anar müəllim bu məsələ ilə bağlı ümumiyyətlə səmimi görünmür.\nBirinci: Yazıçılar Birliyinin 30 ildən çox sədri olduğu müddətdə digər yaradıcı şəxslərin yandırılan kitabları haqqında oxşar addımlar atılanda bunu təqdir etməyən heç bir açıqlama verib etirazını bildirmədi. Həmin insanlara cahil deyəcək qədər mövqeyin görmədik. Bu üslubun etik baxımdan doğru olub-olmadığını dilinə gətirmədi. Kopud desək, bu sizə olanda olar, mənə olanda olmaz söhbətidir…\nKitab yandıranların hissini anlamağa çalışırsan. Kitab yazanların kitabını oxumayan hər bir kəs sanki həmin müəlliflərin öz aləmlərində kitabını bağlamağa çalışır. Kitabdan götürəcəyiniz ideya olmayanda bu elə həmin müəllifin kitabının ölü doğulmuş ideyası anlamına gəlir. Məhsulunun alıcısı olmayan və ya istehlakçının boykot etdiyi cəzadan ağır mənəvi cəza varmı? Bu zaman ictimai rəyə uduzan müəllifə gözqamaşdırıcı mükafatlar da ona kömək etmir. Çünki, ağıl nüfuzdan yox, nüfuz ağıldan doğur. Ağıldan doğmayan nüfuz isə heç bir hörmətə və dəyərə layiq olmur.\nMənim kitablara münasibətim və oxu yanaşmam bir az fərqlidir. Hətta sevmədiyim, ideyalarını bölüşmədiyim çoxlu sayda müəlliflər var ki, onların düşüncə dərinliyini, intelektual səviyyəsini və çox məlumatlı olduqlarını bildiyim üçün kitabların oxuyuram. Tərbiyəli adama sual verirlər ki, tərbiyəni kimdən öyrəndin? Deyir ki, tərbiyəsizdən. Çünki, onların etmədiyini etməklə və etdiklərini etməməklə tərbiyəli oldum. Bu baxımdan kitab ruh daşıyıcısıdır. Obrazlar təqdim edən, dəyərlər formalaşdıran, nəciblik aşılayan, ruh yaradan və onu yaşadan bir var olma formasıdır. Fikirlərinə çox hörmət etdiyim Müşfiq Ötkünün bənzətməsi cəmiyyətdə heç kimi bütöv halda sevmədiyimizə işarə vurur: “İnsanların çoxu nekrofiliyaya meyllidir. Ruhu öldürüb quru bədəni sevərlər.” Bizim cəmiyyətdə milli sözünə bağlı olan hər bir ideyanı öldürüb, özləri üçün həmin kasıbların qatarında özlərinə SV yeri düzüb-qoşanlar cəmiyyətdə ruhu varlıq söhbətini çoxdan dəfn ediblər. Ona ruhun diri qalması çoxlarını narahat edir.\nCəmiyyət gözünün qarşısında tanıdıqlarını böyük fərqlə dəyişmələrini gördükcə ümidsizləşir. Şərtlər ağırlaşdıqca dözüm hədləri çətinləşir. Belə bir şəraitdə balaca insanlar adətən sağ qalmaq istəyirlər. Necə sağ qalmaq kimi keyfiyyətin önəmi doğrudan da çoxları üçün ya yoxdur. Və ya önəmi çox azdır.


“Dalğa Arena” avrokubok mövsümünə hazırdı » Football-plus.az\nAFFA-nın infrastruktur direktoru: “Ötən ildən belə təcrübəmiz var, cidddi çətinlik omamalıdı”\nTəxminən iki həftə sonra klublarımız avrokubok mövsümünə start verəcək. “Qəbələ”, “Keşlə” və “Neftçi”dən hansının qitə turnirinə evdə, hansının səfərdə başlayacağını püşk müəyyənləşdirəcək. Bəlli olan odu ki, paytaxt təmsilçiləri rəqiblərini Mərdəkanda - “Dalğa Arena”da qəbul edəcək. “Qəbələ” hələlik ilk mərhələni evdə keçirəcək, ancaq növbəti raunda adlayacağı halda paytaxta köçəcəyi, “Dalğa Arena”ya sığınacağı gözləniləndi. Çünki bölgə təmsilçisi də oranı sifariş verib. Arenanın durumunu, qazonun qaydasında olub-olmadığını öyrənmək istədik və bu məqsədlə əvvəlcə Vüqar Haşımovla əlaqə saxladıq. Stadionun gənc direktoru “yuxarı”yla məsləhətləşdikdən sonra suallarımızı cavablayacağını desə də, bir xəbər çıxmadı. Belədə özümüz “yuxarı”ya, onun rəhbəri – AFFA-nın infrastruktur üzrə direktoru Kamran Vəliyevə “çıxdıq”.\n- Bir neçə gün əvvəl U-21 "Dalğa Arena"da yoldaşlıq görüşü keçirdi. Millinin məşqləri də sizin arenada olurdu. Bunu nəzərə alsaq, ot örtüyündə problem yaranmayıb?\n- Xeyr, ot örtüyü qaydasındadı. Ciddi problemimiz yoxdu.\n- Avropa Liqası üçün üç klubumuz - "Neftçi", "Keşlə" və "Qəbələ" "Dalğa Arena"nı sifariş verib. Bu məqam çətinlik yaratmayacaq ki?\n- “Neftçi” və “Keşlə” ev oyunlarını “Dalğa Arena”da keçirəcək. “Qəbələ” birinci mərhələdə təmsil olunduğu şəhərdə oynayacaq. Belədə iki klubun bizim stadionda oynaması, düşünmürəm ki, çətinlik yaratsın. Çünki ötən ildən belə təcrübəmiz var, cidddi çətinlik omamalıdı.\n- Təqvim necə qurulmalıdı ki, stadion yüklənməsin?\n- Təqvimi biz AFFA-da ota baxan şirkət var, onun mütəxəssisləri ilə razılaşdırırıq. “Aqrorsport” şirkətinin mütəxəssisləriylə məsləhətləşmələr apardıqdan sonra oyunların və məşqlərin qrafikini təyin edirik. Onlar tərəfindən müəyyən baxım proqramı hazırlanır. Stadionun yüklənməsindən yayınmaq və ot örtüyünü yaxşı vəziyyətdə saxlamaq üçün müəyyən işlər görüləcək. Bu istiqamətdə də problem olmamalıdı.\n- Belə başa düşdük ki, arena avrokubok mövsümünə hazırdı. Nəsə yeniliyə, yenidənqurma işinə ehtiyac duymursuz?\n- Bəli, hazırıq. Qeyd etdiyim kimi, proqrama əsasən müəyyən işlər görüləcək. Əslində onlar daim, ilboyu görülən işlərdi. Eyni zamanda, ota baxımla bağlı aylıq standart işlər görülür. Sadəcə, bu arada baxım proqramına daha çox diqqət ayrılacaq. Avrokubok matçlarından əlavə, milli də arenamızda məşq edir, oynayır ki, bu da ot örtüyünə xüsusi baxım tələb edir. “Aqrosport” şirkəti tərəfindən havalandırma, dərmanlama, gübrələmə işləri görüləcək. Qeyd etdiyim kimi, bunlar əslində gündəlik görülən işlərdi, sadəcə, yüklənməni və sıx qrafiki nəzərə alaraq, intensiv baxım proqramı tətbiq olunacaq.\n- Hazırda "Bakcell Arena" təmirdədi, Zirə Olimpiya Kompleksi də təmirə bağlanacaq və ilkin rəyə əsasən bu stadionların ot örtüyünün dəyişdirilməsini premyer-liqanın startına qədər çatdırmaya bilərlər, yəni yubanma olacağı gözlənilir. Belədə həm "Neftçi"nin, həm də "Zirə"nin yeni mövsümün ilk oyunlarını "Dalğa Arena"da keçirmək variantı gündəmdədi. Arena buna hazırdı?\n- Doğrudu, “Bakcell Arena” təmirdədi, eyni zamanda, Zirə Olimpiya Kompleksində təmir planlaşdırılır. Yubanma deməzdim, sadəcə, işə başlama qrafiki elədi ki, çempionatın ilk ev oyunlarını öz stadionlarında keçirə bilməyəcəklər. Biz həmin klublarla danışıq aparırıq. Bu, tam olaraq, qrafikdən, təqvimdən asılı olacaq. Yəni “Keşlə” və “Zirə”nin çempionatdakı ev oyunlarının tarixi həmçinin “Keşlə” ilə “Neftçi”nin Avropa Liqasında mərhələ adlamasından asılıdı. İndidən nəsə demək olmur. Yüklənmənin nəticələri ilə bağlı fikir bildirmək üçün hələ tezdi. Həm yerli çempionatın, həm də avrokubokların təqvimi tam müəyyənləşəndən sonra bu haqda nəsə demək olar.